1977R2237 — RO — 11.07.2007 — 010.001

Acest document reprezintă un instrument de documentare, iar instituţiile nu îşi asumă responsabilitatea pentru conţinutul său.

Astfel cum a fost modificat prin:





Astfel cum a fost modificat prin:







(*) Acest act nu a fost publicat niciodată în limba română.









▼B

REGULAMENTUL (CEE) NR. 2237/77 AL COMISIEI

din 23 septembrie 1977

privind fișa exploatației ce urmează a fi utilizată în scopul determinării veniturilor exploatațiilor agricole







COMISIA COMUNITĂȚILOR EUROPENE, având în vedere Tratatul de instituire a Comunității Economice Europene, având în vedere Regulamentul 79/65/CEE al Consiliului din 15 iunie 1965 de creare a unei rețele de informații contabile agricole privind veniturile și activitatea economică a exploatațiilor agricole în Comunitatea Economică Europeană ( 1 ), modificat ultima dată de Regulamentul (CEE) 2910/73 ( 2 ), în special articolul 7, întrucât Regulamentul nr. 118/66/CEE al Comisiei din 29 iulie 1966 ( 3 ), modificat ultima dată de Regulamentul (CEE) nr. 3565/73 ( 4 ), specifică elementele care trebuie incluse în fișa exploatației ce urmează a fi utilizată în scopul stabilirii veniturilor exploatațiilor agricole; întrucât tipul, definițiile și prezentarea datelor contabile colectate pe baza fișelor exploatațiilor în vederea stabilirii veniturilor exploatațiilor agricole trebuie să fie identice, indiferent de caracteristicile exploatațiilor care fac obiectul studiului; întrucât este acum timpul ca experiența de zece ani a rețelei de date contabile privind exploatațiile să fie aplicată pentru revizuirea prevederilor referitoare la fișa exploatației, astfel încât datele contabile să poată fi comparate și adaptate la noile necesități ale politicii agricole comune; întrucât prelucrarea datelor contabile trebuie îmbunătățită; întrucât, în acest scop, trebuie adoptată utilizarea bandei magnetice ca suport pentru aceste date; întrucât pentru aceleași exploatații pot apărea dificultăți în completarea anumitor poziții din cauza lipsei de date relevante din conturile exploatațiilor respective; întrucât, prin urmare, atâta timp cât aceste dificultăți persistă, trebuie să se depună toate eforturile pentru a împiedica orice risc de interpretare greșită în cazul în care pozițiile respective nu sunt completate; întrucât, pentru reducerea la maximum a dezavantajelor care pot apărea din ajustările aduse fișei exploatației, este necesară aplicarea noilor prevederi în toate statele membre, cu efect din unul și același exercițiu contabil; întrucât este totuși de dorit, având în vedere dificultățile pe care le poate întâmpina un anumit stat membru în efectuarea acestor ajustări într-un singur an, să se prevadă ca statele membre respective să amâne aplicarea noilor prevederi pentru un exercițiu contabil; întrucât măsurile prevăzute în prezentul regulament sunt în conformitate cu avizul Comitetului Comunității pentru rețeaua de date contabile agricole, ADOPTĂ PREZENTUL REGULAMENT:







Articolul 1

Tipul datelor contabile ce urmează a fi incluse într-o fișă a exploatației este prevăzut în anexa I. Definițiile și instrucțiunile adecvate sunt cele prevăzute în anexa II. Datele contabile sunt prezentate în formularul din anexa III.

Articolul 2

Prezentul regulament se aplică pentru prima dată datelor contabile din anul contabil 1978, care începe în timpul perioadei dintre 1 ianuarie 1978 și 1 iulie 1978.

▼M1

Totuși, aceste dispoziții se aplică pentru prima dată în Franța și în Irlanda datelor contabile din exercițiul contabil 1979 și în Italia datelor contabile din exercițiul contabil 1980. Exercițiile contabile 1979 și 1980 încep în cursul perioadei cuprinse între 1 ianuarie – 1 iulie 1979 și respectiv 1 ianuarie – 1 iulie 1980.

▼A1

Aceste dispoziții se aplică pentru prima dată în Grecia pentru datele contabile din exercițiul 1981, exercițiu care începe în perioada 1 ianuarie - 1 iulie 1981.

▼M4

Aceste dispoziții se aplică pentru prima dată în Spania și în Portugalia datelor contabile din exercițiul 1986, exercițiu care începe în perioada 1 ianuarie – 1 iulie 1986.

▼B

Articolul 3

Regulamentul 118/66/CEE se abrogă. Acesta se aplică în totalitate datelor contabile din anii contabili anteriori celor prevăzuți în articolul 2, oricare ar fi data la care aceste date au fost transmise Comisiei.

Prezentul regulament este obligatoriu în toate elementele sale și se aplică direct în toate statele membre.

▼M8









ANEXA I

DESCRIEREA FIȘEI EXPLOATAȚIEI

Pentru fiecare rubrică și coloană a tabelelor din prezenta anexă, trebuie să se facă trimiteri la definițiile și instrucțiunile prevăzute în anexa II. Numerele din coloanele acestor tabele indică ordinea datelor pe suportul de informație. Aceste numere de ordine sunt indicate în mod sistematic, chiar și pentru pozițiile care nu vor fi completate niciodată (de exemplu tabelul K, coloana „suprafața”, pentru produsul 162, „Lapte de vacă”). Spațiile care corespund numerelor nefolosite pot fi utilizate ulterior și se completează cu zero.

A. INFORMAȚII GENERALE DESPRE EXPLOATAȚIE







Numărul și descrierea rubricii Numărul de ordine ▼M9 1. Numărul exploatației — Circumscripția 1 — Subcircumscripția 2 — Numărul de ordine al exploatației 3 (Fără obiect) 4-5 2. Indicație privind înregistrările computerizate și biroul de expertiză contabilă — Numărul de grupe de zece informații 6 (Fără obiect) 7-16 — ►M10 Numărul biroului de expertiză contabilă ◄ 17 ▼M8 3. Forma de organizare a exploatației 18 „Neutilizat” 19 4. Factorii naționali de eșantionare și ponderare „Neutilizat” 20 „Neutilizat” 21 „Neutilizat” 22 „Neutilizat” 23-30 5. Sediul exploatației 31 6. Categoria exploatației - Agricultură organică 32 - Tipul de agricultură la momentul selecției 33 - Tipul de agricultură pe baza datelor contabile 34 - Clasa de dimensiune economică la data selecției 35 - Clasa de dimensiune economică pe baza datelor contabile 36 7. Datele încheierii exercițiului financiar și ale creării suportului informațional - Data încheierii exercițiului financiar 37 - Data creării suportului informațional 38 8. Zonă defavorizată 39 9. Alte informații privind exploatația - Suprafața agricolă utilizată irigată (SAU) 40 - Altitudine 41 - Zile de pășunat pe pășuni alpine sau pe alte pășuni neincluse în SAU 42 - Suprafața totală în sistem protejat 43 - Zonă de fonduri structurale 44 - Zone cu restricții de mediu 45 „Neutilizat” 46-47

B. TIPUL DE EXPLOATARE







Numărul și descrierea rubricii Numărul de ordine 10. SAU în exploatarea proprietarului 48 11. SAU arendată 49 12. SAU cultivată în parte 50

MÂNA DE LUCRU







Numărul și descrierea rubricii Funcțiile îndeplinite (codul) Anul nașterii Numărul unităților de muncă anuale Timpul lucrat anual (ore) (1) (2) (3) (4) A. Mâna de lucru permanentă nesalarizată 13. Exploatat/administrator de exploatație (cod 1) 51 55 59 63 67 52 56 60 64 68 53 57 61 65 69 54 58 62 66 70 14. Exploatant/persoana care nu este adminstratorul exploatației (cod 2) 15. Administratorul exploatației/persoana care nu este administratorul exploatației (cod 3)







Număr de persoane 16. Soțul/soția producătorului 71 - 72 73 17. Alții 74 - 75 76 B.18. Mâna de lucru temporară nesalarizată - - - 77 C. Mâna de lucru permanentă salarizată 19. Administratorul exploatației - 78 79 80 20. Alții - - 81 82 D.21. Mâna de lucru temporară salarizată - - - 83

D. EFECTIVE ȘI VALOAREA ANIMALELOR







Numărul și descrierea rubricii Inventarul de deschidere Inventarul de închidere Efectiv mediu Numărde ordine Valoare Număr Valoare (1) (2) (3) (4) (5) 22 Cabaline 86 87 88 89 90 23 Viței pentru îngrășat 91 92 93 94 95 24 Alte bovine sub un an 96 97 98 99 100 25 Tăurași între un an și doi ani 101 102 103 104 105 26 Juninci între un an și doi ani 106 107 108 109 110 27 Tăurași de doi ani și mai mult 111 112 113 114 115 28 Juninci de reproducere 116 117 118 119 120 29 Juninci pentru îngrășat 121 122 123 124 125 30 Vaci de lapte 126 127 128 129 130 31 Vaci de lapte pentru sacrificare 131 132 133 134 135 32 Alte vaci 136 137 138 139 140 33 Stupi 141 142 143 144 145 34 Iepuri, femele de reproducere 146 147 148 149 150 35 „Neutilizat” 151 152 153 154 155 36 „Neutilizat” 156 157 158 159 160 37 „Neutilizat” 161 162 163 164 165 38 Caprine, femele de reproducere 166 167 168 169 170 39 Alte caprine 171 172 173 174 175 40 Oi 176 177 178 179 180 41 Alte ovine 181 182 183 184 185 42 „Neutilizat” 186 187 188 189 190 43 Purcei 191 192 193 194 195 44 Scroafe de reproducere 196 197 198 199 200 45 Porci pentru îngrășat 201 202 203 204 205 46 Alte porcine 206 207 208 209 210 47 Pui de carne 211 212 213 214 215 48 Găini ouătoare 216 217 218 219 220 49 Alte păsări 221 222 223 224 225 50 Alte animale - 227 - 229 -

E. ACHIZIȚII ȘI VÂNZĂRI DE EFECTIVE DE ANIMALE







Numărul și descrierea rubricii Achiziții de animale Vânzări de animale Consumul în exploatație și beneficii în natură (1) (2) (3) 51. Cabaline 231 232 233 52. Bovine 234 235 236 53. „Neutilizat” 237 238 239 54. Ovine 240 241 242 55. Caprine 243 244 245 56. Porcine 246 247 248 57. Păsări 249 250 251 58. Alte animale 252 253 254

F. COSTURI







Numărul și descrierea rubricii Număr de ordine Costuri cu mâna de lucru și mașinile 59. Salarii și asigurări sociale 259 60. Lucrări efectuate de terți și închiriere de mașini 260 61. Întreținerea curentă a mașinilor și echipamentelor 261 62. Carburanți și lubrifianți pentru motor 262 63. Cheltuieli pentru autoturism 263 Costuri specifice pentru creșterea animalelor Furaje cumpărate: 64. Furaje concentrate pentru animalele erbivore (cabaline, bovine, ovine, caprine) 264 65. Nutreț brut pentru animalele erbivore (cabaline, bovine, ovine, caprine) 265 66. Furaje pentru porcine 266 67. Furaje pentru păsări și alte animale mici 267 Furaje produse și utilizate în exploatație pentru: 68. Animale erbivore (cabaline, bovine, ovine, caprine) 268 69. Porcine 269 70. Păsări și alte animale mici 270 71. Alte costuri specifice pentru creșterea animalelor 271 Costuri specifice pentru culturi 72. Semințe și răsaduri cumpărate 272 73. Semințe și răsaduri produse și utilizate în exploatație 273 74. Îngrășăminte și amelioratori de sol 274 75. Produse pentru protecția culturilor 275 76. Alte costuri specifice pentru culturi 276 77. Costuri specifice pentru silvicultură 277 Costuri generale 78. Întreținerea curentă a clădirilor și a îmbunătățirilor funciare 278 79. Electricitate 279 80. Combustibili pentru încălzire 280 81. Apă 281 82. Asigurări 282 83. Impozite și alte taxe 283 84. Alte costuri generale 284 Costuri funciare 85. Chiria plătită 285 86. „Neutilizat” 286 87. Asigurarea pentru clădirile exploatației 287 88. Impozite pe teren și clădiri 288 Plata dobânzilor 89. Dobânzile și taxele financiare plătite, total: 289 90. Dobânzile și taxele financiare plătite la împrumuturile pentru teren și clădiri 290 91. Din care: pentru cumpărarea de teren 291 92. Dobânzile și taxele financiare plătite la împrumuturi pentru fondul de rulment și la creanțe 292 93. Costuri totale 293

G. TERENURI ȘI CLĂDIRI, ȘEPTEL MORT ȘI CAPITAL CIRCULANT







Numărul și descrierea rubricii „Neutilizat” Valoarea inventarului la deschidere Investiții Vânzări Amortizare Valoarea inventarului la închidere Înainte de deducerea subvențiilor Subvenții (1) (2) (3) (4) (5) (6) (7) (8) 94. Teren agricol, clădiri și drepturi, din care: 294 295 296 297 298 299 300 301 95. Teren agricol 302 303 304 305 306 307 308 309 96. Culturi permanente 310 311 312 313 314 315 316 317 97. Îmbunătățiri funciare 318 319 320 321 322 323 324 325 98. Clădirile exploatației 326 327 328 329 330 331 332 333 99. Costuri de achiziție, cote și alte drepturi 334 335 336 337 338 339 340 341 100. Teren împădurit, inclusiv masa lemnoasă pe picior 342 343 344 345 346 347 348 349 101. Mașini și echipamente 350 351 352 353 354 355 356 357 102. Capitalul circulant 358 359 360 361 362 363 364 365 103. Total 366 367 368 369 370 371 372 373

H. DATORII







Numărul și descrierea rubricii Inventarul de deschidere Inventarul de închidere Total Din care pentru: Total Din care pentru: Teren și clădiri ►M10 Alte active ◄ Teren și clădiri ►M10 Alte active ◄ Total Din care teren Total Din care teren (1) (2) (3) (4) (5) (6) (7) (8) 104. Împrumuturi pe termen mediu și lung 374 375 376 377 378 379 380 381 105. Împrumuturi pe termen scurt și creanțe 382 383 384 385 386 387 388 389 106. Total 390 391 392 393 394 395 396 397

I. TAXA PE VALOARE ADĂUGATĂ (TVA)







Numărul și descrierea rubricii Număr curent 107. Sistemul TVA 400 Subdiviziunea sistemului TVA (Spania, Franța și Italia) Rubricile 108-111 trebuie completate numai când se aplică regimul agricol sau un sistem similar 401 108. TVA pentru vânzări 402 109. TVA pentru achiziții 403 110. TVA pentru investiții 404 111. TVA restituită de către autoritățile fiscale 405

J. PRIME ȘI SUBVENȚII







Numărul rubricii Descriere Cod (1) Suma 112. Prime și subvenții, cu excepția celor pentru costuri și achiziționarea de animale - 408 113. Din care: 20 de coduri „deschise” care corespund categoriilor definite în Anexa II 409 … la… 448 114. Prime și subvenții privind costurile - 449 115. Din care: 10 coduri „deschise” care corespund rubricilor pentru costurile respective (rubricile 59-89) 450 … la… 469 116. Prime și subvenții pentru achiziționarea de animale - 470 117. Din care: 5 coduri „deschise” care corespund rubricilor pentru categoriile de animale achiziționate (rubricile 51-58) 471 … la … 480 118. Total prime și subvenții - 481 119. „Neutilizat” - 482 Diferențe față de exercițiile financiare anterioare - 483 (1) Se va menționa rubrica referitoare la categoriile de animale, produse, costuri sau ajutoare directe în cauză.

K. PRODUCȚIA (cu excepția animalelor) (rubricile 120-375)







Produsu (rubrica) Tipul culturi (cod) Date lipsă (cod) Suprafața Producția pentru exercițiul financiar Inventarul de deschidere Vânzări Consumul în exploatație și beneficii în natură Inventarul de închidere Auto-utilizarea în exploatație (1) (2) (3) (4) (5) (6) (7) (8) (9) (10) 488 489 490 491 492 493 494 495 496 497 498 - - - - - - - - - - - - - - - - - - (1) (1) Ultimul număr de ordine = 487 + (10 x numărul produselor menționate).

L. COTE ȘI ALTE DREPTURI







Cota sau dreptul Tipul de cod al datelor (cod) Plăți (achiziție/leasing, închiriere) Încasări (vânzare/leasing, închiriere) Inventarul la deschidere Amortizare Inventarul la închidere Cantitate Taxe (inclusiv contribuția suplimentară) (1) (2) (3) (4) (5) (6) (7) (8) (9) (10) xxx Cod 1 = înregistrări privind activele Neutilizat Cod 1 = valoarea achizițiilor Cod 1 = valoarea vânzărilor Cod 1 = valoare Cod 1 = valoare Cod 1 = valoare Cod 2 = valoare Cod 2 = înregistrări privind activele Cod 2 = plăți pentru utilizare Cod 2 = încasări pentru utilizare Cod 2 = neutilizat Cod 2 = neutilizat Cod 2 = neutilizat

▼M9

M. PLĂȚI DIRECTE PE BAZA SUPRAFEȚEI SAU A PRODUCȚIEI ANIMALE – în conformitate cu regulamentele (CE) nr. 1251/1999 (4) , (CE) nr. 1254/1999 (4) și (CE) nr. 1782/2003 ale Consiliului (4) (rubricile 601-680 și 700-772)







Produsul sau combinația de produse (rubrică) Numărul unităților de bază pentru plăți Ajutorul total Suma de referință (1) (2) (3) (4) (5) (6) (7) (8) (9) (10) xxx Fără obiect Fără obiect Fără obiect (1) JO L 160, 26.6.1999, p. 1. (2) JO L 160, 26.6.1999, p. 21. (3) JO L 270, 21.10.2003, p. 1.

▼M8

N. DETALII DESPRE ACHIZIȚIILE ȘI VÂNZĂRILE DE ANIMALE







Categoria efectivului de animale (rubrica) Numărul de animale achiziționate Valoarea vănzărilor Numărul de animale vândute Valoarea achizițiilor (1) (2) (3) (4) (5) (6) (7) (8) (9) (10) xxx neutilizat neutilizat neutilizat









ANEXA II

DEFINIȚII ȘI INSTRUCȚIUNI REFERITOARE LA FIȘA EXPLOATAȚIEI

I. DEFINIȚII ȘI INSTRUCȚIUNI GENERALE

(a) Datele despre fișa exploatației trebuie să se refere la o singură exploatație agricolă și la un singur exercițiu financiar de 12 luni consecutive.

(b) Datele din fișa exploatației privesc exclusiv exploatația agricolă. Aceste date se referă la activitățile exploatației propriu-zise și, dacă este cazul, la silvicultura și turismul legate de exploatație. La completarea fișei exploatației, nu se va lua în considerare nimic legat de orice alte activități neagricole ale exploatantului sau ale familiei lui sau referitor la pensie, moștenire, conturi private în bănci, proprietate externă exploatației agricole, impozitare personală, asigurare privată etc. Dacă mijloacele de producție ale exploatației (mână de lucru plătită sau neplătită, mașini sau echipamente) sunt utilizate pentru obținerea de mijloace fixe (construcția sau reparațiile majore ale mașinilor, construcții, reparația majoră sau chiar demolarea unor clădiri, plantarea sau tăierea pomilor fructiferi), costurile corespunzătoare sau o estimare a acestora nu se includ în cheltuielile curente ale exploatației. În orice situație, costurile cu mâna de lucru și orele lucrate pentru realizarea de mijloace fixe trebuie excluse atât din costuri, cât și din datele despre mâna de lucru. În situații excepționale, dacă anumite costuri (altele decât cele cu mâna de lucru) utilizate pentru a produce mijloace fixe nu pot fi calculate separat (de exemplu utilizarea tractorului exploatației) și dacă aceste cheltuieli sunt, în consecință, incluse în costuri, valoarea estimată a tuturor acestor costuri utilizate pentru a produce mijloace fixe trebuie să fie înscrisă la rubrica 181, „Alte venituri și încasări”. În oricare dintre cazuri, valoarea mijloacelor fixe obținute trebuie evaluată pe baza costului lor (incluzând valoarea mâinii de lucru salariate și/sau nesalariate) și trebuie adăugată la valoarea mijloacelor fixe care figurează la rubricile 94-101.

(c) Datele furnizate în fișa exploatației trebuie luate din înregistrările contabile care constau în înregistrări făcute în mod sistematic și regulat pe tot parcursul exercițiului financiar.

(d) Datele contabile sunt exprimate în valori monetare: — fie fără TVA, — fie cu TVA, în situațiile menționate mai jos (vezi rubricile 107-111).

(e) Datele contabile în valori monetare sunt exprimate fără prime și subvenții. Primele și subvențiile sunt considerate a fi toate formele de ajutor direct din fonduri publice care au rezultat dintr-o încasare specifică (vezi rubricile 112-118).

(f) Datele din fișa exploatației trebuie furnizate în următoarele unități și cu următoarele grade de precizie: — valorile: valorile în euro sau în unități monetare naționale și fără zecimală. Cu toate acestea, în cazul monedelor naționale pentru care unitatea reprezintă o valoare relativă scăzută comparativ cu euro, se poate conveni între agenția de legătură a statului membru și personalul Comisiei care administrează Rețeaua de date contabile agricole să exprime valorile în sute sau mii de unități de monedă națională; — cantitățile fizice: în chintale (q = 100 kg), exceptând cazul ouălor, care se indică în mii de bucăți, și a vinului și produselor înrudite, care se exprimă în hectolitri; — suprafețele: în ari, cu excepția cazului ciupercilor, care se exprimă în metri pătrați din totalul suprafeței cultivate; — efectivele medii de animale: până la o singură zecimală, exceptând păsările și iepurii, care trebuie raportate în numere întregi, și albinele, care trebuie raportate în număr de stupi; — unitățile de mână de lucru: până la două zecimale. Pozițiile fixe (vezi tabelele A-J din Anexa I), pentru care nu trebuie indicat nimic, trebuie completate cu zero. Pentru produsele înregistrate în tabelul K, tranzacțiile legate de cote și alte drepturi stabilite și înregistrate în tabelul L, ajutoarele directe înregistrate în tabelul M și detaliile despre vânzările și achizițiile de animale înregistrate în tabelul N se completează cu zero la pozițiile unde nu este nimic de indicat.

(g) După efectuarea verificării, suportul informațional care conține datele contabile ale fișei exploatației trebuie trimis, în mod confidențial, de către agenția de legătură la Comisia Europeană, Directoratul General pentru Agricultură, Unitatea de Analiză a Situației Exploatațiilor Agricole.

II. DEFINIȚII ȘI INSTRUCȚIUNI REFERITOARE LA DIFERITELE ELEMENTE ALE FIȘEI EXPLOATAȚIEI

A. INFORMAȚII GENERALE DESPRE EXPLOATAȚIE

1. Numărul exploatației

Fiecărei exploatații contabile i se atribuie un număr când este selectată pentru prima dată. Exploatația păstrează permanent acest număr atât timp cât face parte din rețeaua contabilă. Un număr, odată alocat unei exploatații, nu mai poate fi niciodată alocat și altei exploatații.

Totuși, dacă exploatația suferă o schimbare fundamentală și, în special, dacă această schimbare este rezultatul unei divizări în două exploatații separate sau al unei fuziuni cu altă exploatație, aceasta poate fi considerată ca o exploatație nouă. În acest caz, trebuie să i se acorde un nou număr. O schimbare în tipul de exploatare practicat în exploatație nu necesită schimbarea numărului exploatației. Dacă păstrarea numărului exploatației creează o confuzie cu una sau mai multe exploatații contabile (spre exemplu, când sunt create noi subcircumscripții regionale), numărul trebuie schimbat. Ulterior, se va trimite Comisiei un tabel care să prezinte corespondența dintre numerele vechi și cele noi.

Numărul exploatației cuprinde trei grupe de indicații, după cum urmează:

Numărul de ordine 1 – Circumscripția: trebuie alocat un număr de cod, corespunzător setului de coduri din Anexa I la Regulamentul (CEE) nr. 1859/82 al Comisiei (JO L 205, 13.7.1982, p. 5).

Numărul de ordine 2 – Subdiviziunea: trebuie alocat un număr de cod. Subdiviziunile alese trebuie să se bazeze pe sistemul comun de clasificare a regiunilor, cunoscut sub numele de Nomenclatorul unităților teritoriale de statistică (NUTS) și creat de către Biroul Statistic al Comunităților Europene în cooperare cu institutele naționale pentru statistică. În oricare dintre cazuri, statul membru respectiv transmite Comisiei un tabel indicând, pentru fiecare cod de subcircumscripție utilizat, regiunile NUTS corespunzătoare, precum și regiunea corespunzătoare pentru care sunt calculate valorile specifice ale marjei brute standard.

Numărul de ordine 3 – Numărul de ordine al exploatației.

2. Amănunte privind înregistrările computerizate

Datele corespunzătoare primelor cinci numere de ordine constituie eticheta unei exploatații. Ele sunt repetate în partea de sus a fiecărei înregistrări. A șasea dată a fiecărei exploatații reprezintă numărul grupelor indivizibile de 10 date.

3. Forma de organizare a exploatației

1 = Exploatații individuale (familiale): exploatații al căror rezultat economic acoperă remunerarea muncii nesalariate și capitalul propriu al producătorului/șefului de exploatație și al familiei acestuia.

2 = Partenariatele: exploatații al căror rezultat economic acoperă factorii de producție aduși în exploatație de mai mulți parteneri, din care cel puțin jumătate participă la munca în exploatație ca mână de lucru nesalariată.

3 = Altele: Exploatații fără mână de lucru nesalariată și alte exploatații care nu sunt incluse în categoriile 1 și 2.

4. Eșantionul național și factorii de ponderare

Numărul de ordine 20:

Numărul de ordine 21:

Numărul de ordine 22:

5. Sediul exploatației

Numărul care trebuie indicat este acela al unității geografice de bază celei mai corespunzătoare (de preferință comuna) în care este localizată exploatația.

O hartă a acestor unități cu numerele lor trebuie transmisă Comisiei. Orice schimbări semnificative ale hotarelor acestor unități geografice trebuie aduse la cunoștința Comisiei.

6. Categoria exploatației

Numărul de ordine 32 – Agricultură organică: trebuie menționat dacă exploatația aplică metode de producție organică în sensul Regulamentului (CEE) nr. 2092/91 al Consiliului (JO L 198, 22.7.1991, p. 1), în special articolul 6. Trebuie utilizat următorul cod de numere:

1 = exploatația nu aplică metode de producție organică;

2 = exploatația aplică numai metode de producție organică;

3 = exploatația este în curs de trecere la producția organică sau aplică atât metode de producție organice, cât și alte metode de producție.

Numărul de ordine 33: Codul categoriei exploatației, în conformitate cu Anexa II la Decizia 85/377/CEE a Comisiei (JO L 220, 17.8.1985, p. 1), la momentul selecției pentru exercițiul financiar respectiv.

Numărul de ordine 34: Codul clasificării, în conformitate cu decizia menționată anterior, pe baza datelor contabile pentru exercițiul financiar respectiv.

Numărul de ordine 35: Codul clasei de dimensiune economică a exploatației (în conformitate cu Anexa III la Decizia 85/377/CEE) la momentul selecției pentru exercițiul financiar respectiv.

Numărul de ordine 36: Codul clasei de dimensiune economică a exploatației (în conformitate cu decizia menționată anterior) pe baza datelor contabile pentru exercițiul financiar respectiv.

7. Data închiderii contabilității și crearea suportului informațional

Numărul de ordine 37: Data închiderii exercițiului financiar, de exemplu 30.6.2000 sau 31.12.2000.

Numărul de ordine 38: Data creării suportului informațional: de exemplu 15.8.2001.

8. Zonă defavorizată

Trebuie menționat faptul dacă majoritatea suprafeței agricole utilizate a exploatației este situată într-o zonă care face obiectul dispozițiilor articolelor 18-20 din Regulamentul (CE) nr. 1257/1999 al Consiliului (JO L 160, 26.6.1999, p. 80). Trebuie utilizate următoarele numere de cod:

1 = majoritatea suprafeței agricole utilizate a exploatației nu este situată într-o zonă defavorizată, în sensul articolelor 18-20 din Regulamentul (CE) nr. 1257/1999 al Consiliului;

2 = majoritatea suprafeței agricole utilizate a exploatației este situată într-o zonă defavorizată, în sensul articolelor 18-20 din Regulamentul (CE) nr. 1257/1999 al Consiliului;

3 = majoritatea suprafeței agricole utilizate a exploatației este situată într-o zonă muntoasă, în sensul articolului 18 din Regulamentul (CE) nr. 1257/1999;

4 = suprafețele sunt atât de mici și numeroase în aceste state membre, încât informația nu este semnificativă.

9. Alte informații privind exploatația

Numărul de ordine 40 – SAU irigată

Suprafața agricolă utilizată, alta decât cea protejată cu sticlă, efectiv irigată în cursul anului cu echipament fix sau mobil, indiferent de procedeul folosit (aspersiune, imersiune).

Numărul de ordine 41 – Altitudinea

Altitudinea trebuie indicată prin numărul de cod corespunzător:

1 = marea parte a exploatației este situată până la 300 m;

2 = marea parte a exploatației este situată între 300 și 600 m;

3 = marea parte a exploatației este situată peste 600 m;

4 = nu există date.

Numărul de ordine 42 – Pășunatul pe pășuni alpine sau alte pășuni care nu sunt incluse în SAU: Numărul (întreg) al zilelor de pășunat în funcție de unitățile vită mare (UVM) pentru animalele din exploatație, pe terenuri care nu sunt incluse în SAU.

O zi de pășunat-UVM este o unitate care corespunde unei zile de pășunat a unei vaci de lapte sau a unei bovine sau cabaline mai mari de doi ani. Zilele de pășunat pentru bovinele sau cabalinele sub doi ani, a caprinelor sau ovinelor sunt transformate în zile de pășunat per UVM prin aplicarea coeficienților 0,5, 0,2 și 0,15.

Numărul de ordine 43 – Suprafața totală protejată: exprimată în ari și pe care pot fi cultivate, în principal, culturi de tipul 5: și anume, culturile 138, 141 și 156, precum și culturile 143, 285 și 157 de tipul 5.

Termenul „protejată” se referă la sere, rame permanente și tunele încălzite, dar nu se referă la tunelele din plastic neîncălzite, clopote din sticlă sau orice ramă portabilă (vezi definiția pentru culturile 138, 141 și 156 din tabelul K).

Suprafața „totală” se referă la suprafața totală de teren „protejată”, indiferent de utilizare (inclusiv potecile). Pentru serele „supraetajate”, suprafața se înregistrează o singură dată.

▼M10

Numărul de ordine 44 – Zonă de fonduri structurale: trebuie indicat dacă majoritatea suprafeței agricole utilizate a exploatației este situată într-o zonă reglementată de dispozițiile articolului 5, 6 sau 8 din Regulamentul (CE) nr. 1083/2006 al Consiliului (JO L 210, 31.7.2006, p. 25), prin utilizarea următoarelor numere de coduri:

6 = majoritatea suprafeței agricole utilizate a exploatației este situată într-o zonă a obiectivului „Convergență” în sensul Regulamentului (CE) nr. 1083/2006, în special articolul 5;

7 = majoritatea suprafeței agricole utilizate a exploatației este situată într-o zonă a obiectivului „Competitivitate regională și ocuparea forței de muncă” în sensul Regulamentului (CE) nr. 1083/2006, în special articolul 6;

8 = majoritatea suprafeței agricole utilizate a exploatației este situată într-o zonă eligibilă pentru sprijin tranzitoriu în sensul articolului 8 din Regulamentul (CE) nr. 1083/2006.

Numărul de ordine 45 – Zone cu restricții de mediu: trebuie indicat dacă majoritatea suprafeței agricole utilizate a exploatației este situată într-o zonă reglementată de dispozițiile articolului 38 din Regulamentul (CE) nr. 1698/2005, prin utilizarea următoarelor numere de coduri:

1 = majoritatea suprafeței agricole utilizate a exploatației nu este situată într-o zonă eligibilă pentru plățile Natura 2000 sau plățile aferente Directivei 2000/60/CE în sensul articolului 38 din Regulamentul (CE) nr. 1698/2005;

2 = majoritatea suprafeței agricole utilizate a exploatației este situată într-o zonă eligibilă pentru plățile Natura 2000 sau plățile aferente Directivei 2000/60/CE în sensul articolului 38 din Regulamentul (CE) nr. 1698/2005.

▼M8

B. TIP DE EXPLOATARE A SAU

Pământul exploatațiilor deținute în comun de doi sau mai mulți parteneri trebuie înregistrat ca exploatat de proprietar, arendat sau lucrat în parte, în conformitate cu acordul în vigoare dintre parteneri.

10. SAU în exploatarea proprietarului

Suprafața agricolă utilizată (teren arabil, pajiște și pășune permanentă, culturi permanente) al cărei producător este proprietarul, chiriașul pe viață sau arendașul pe termen lung și/sau suprafața agricolă utilizată deținută în termeni similari. Include pământul arendat terților și gata pentru semănat (rubrica 149).

11. SAU în arendă

Suprafața agricolă utilizată (teren arabil, pajiște și pășune permanentă, culturi permanente) lucrată de către altă persoană decât proprietarul, chiriașul pe viață sau arendașul, care ocupă temporar cu contract de arendare suprafața respectivă (renta este plătibilă în numerar și/sau în natură; este, în general, stabilită în avans și de obicei nu variază în funcție de rezultatele obținute din exploatarea pământului) și/sau suprafața agricolă utilizată deținută în termeni similari de posesiune.

Suprafața arendată nu include terenul a cărui recoltă este cumpărată ca recoltă în curs. Sumele plătite pentru cumpărarea de recolte în curs trebuie înscrise la rubricile 65-67 (furaje cumpărate), în cazul pășunilor sau culturilor furajere, și la rubrica 76 (alte costuri specifice pentru culturi), în cazul culturilor comercializabile (produsele care sunt de obicei comercializate). Culturile comercializabile cumpărate ca recoltă în curs trebuie înscrise fără a specifica suprafața respectivă (a se vedea instrucțiunile privind suprafața, coloana 4, tabelul K).

Pământul arendat ocazional, pentru o perioadă de mai puțin de un an, și, respectiv, producția lui sunt tratate similar terenului a cărui recoltă este cumpărată ca recoltă în curs.

12. SAU cultivată în parte

Suprafața agricolă utilizată (teren arabil, pajiște și pășune permanentă, culturi permanente) exploatată în comun de către cesionar și o altă persoană pe baza unui acord de cultivare în parte și/sau suprafața agricolă utilizată (SAU) exploatată în condiții similare.

C. MÂNA DE LUCRU

Mâna de lucru reprezintă toate persoanele care au fost angajate în muncă la exploatație în timpul exercițiului financiar (vezi mai jos). Cu toate acestea, nu sunt incluse persoanele care au realizat această muncă în numele altei persoane sau întreprinderi (contract de muncă în agricultură, ale cărui costuri apar la rubrica 60).

În cazul ajutorului acordat în mod reciproc de exploatații, dacă acest ajutor constă într-un schimb de muncă prestată, ajutorul primit fiind echivalent în principiu cu ajutorul acordat, se specifică în fișa exploatației timpul lucrat de către mâna de lucru din exploatație și alte salarii corespunzătoare.

Uneori ajutorul primit este compensat prin ajutor de altă natură (de exemplu ajutorul primit sub formă de muncă prestată este compensat cu punerea la dispoziție a unei mașini). Dacă schimbul de servicii este limitat, nu se indică nimic în fișa exploatației (în exemplul de mai sus, ajutorul primit nu figurează la mâna de lucru; costurile pentru mașini includ însă costurile legate de punerea la dispoziție a echipamentului). În cazuri excepționale, când schimbul de servicii se face pe o scară largă, procedura este una din următoarele:

(a) ajutorul primit sub formă de muncă este compensat printr-un serviciu de altă natură (de exemplu punerea la dispoziție a unei mașini); timpul de lucru primit este înregistrat ca muncă salariată în exploatație (rubrica 20 sau 21, dacă mâna de lucru este angajată sau nu în exploatație în mod permanent sau în alt mod); valoarea ajutorului acordat este înregistrată atât ca producție la rubrica corespunzătoare (în prezentul exemplu, rubrica 177, „Lucrări efectuate pentru terți, inclusiv închirierea de echipament terților”), cât și în calitate de cost (la rubrica 59, „Salarii și asigurări sociale”);

(b) ajutorul acordat sub formă de muncă este compensat de servicii de altă natură (de exemplu punerea la dispoziție a unei mașini); în această situație, timpul de lucru furnizat și alte salarii legate de acesta nu sunt luate în considerare; valoarea serviciului primit este înregistrată ca rezultat la rubrica corespunzătoare (în prezentul exemplu, rubrica 60, „Lucrări efectuate de terți și închirierea de mașini”).

Se disting următoarele categorii de forță de muncă:

A. Mâna de lucru permanentă nesalariată

Mâna de lucru nesalariată sau mâna de lucru care primește o remunerație mai mică (numerar sau în natură) decât suma plătită în mod normal pentru serviciile efectuate (o astfel de plată nu ar trebui să apară în costurile exploatației) și care, în timpul exercițiului financiar, a participat cel puțin o zi întreagă, în fiecare săptămână (cu excepția concediilor obișnuite), la activitățile exploatației agricole.

O persoană angajată permanent dar care, din anumite motive, a fost angajată în exploatație numai pentru o perioadă limitată pe durata exercițiului financiar, este totuși înregistrată (pentru numărul de ore lucrate efectiv) ca mână de lucru permanentă.

Pot apărea următoarele cazuri sau altele similare:

(a) condiții speciale de producție în exploatație pentru care nu este necesară mână de lucru pe tot parcursul anului: de exemplu la exploatațiile de măsline sau viță de vie și la exploatațiile specializate în îngrășarea sezonieră a animalelor sau în producerea fructelor și legumelor în spații deschise;

(b) absența de la lucru, din alte motive decât pentru efectuarea concediilor obișnuite, de exemplu pentru serviciul militar, boală, accident, maternitate, concediu prelungit etc.;

(c) venirea în exploatație sau plecarea din exploatație;

(d) încetarea totală a lucrului în exploatație datorită cauzelor accidentale (inundație, incendiu etc.).

În continuare, sunt prezentate subcategoriile:

13. Exploatantul/administratorul exploatației

Persoana care își sumă responsabilitatea economică și juridică pentru exploatație și care o administrează zilnic. În cazul cultivării în parte, dijmașul se indică drept producător/administratorul exploatației.

14. Exploatantul/persoana care nu este administratorul exploatației

Persoana care își asumă responsabilitatea economică și juridică pentru exploatație fără să o administreze în mod curent și zilnic.

15. Administratorul exploatației/producător terț

Persoana care asigură administrarea curentă și zilnică a exploatației fără să își asume responsabilitatea juridică și economică pentru aceasta.

16. Soțul/soția producătorului

17. Altă mână de lucru permanentă și nesalariată

Mâna de lucru permanentă și nesalariată care nu este inclusă la rubricile precedente. Îl include, de asemenea, pe șeful de lucrări și subșefii exploatației care nu sunt responsabili cu administrarea întregii exploatații.

B. 18. Mâna de lucru temporară și sezonieră nesalariată

Se include la această rubrică mâna de lucru nesalariată care nu a lucrat în mod curent în exploatație pe parcursul exercițiului financiar.

C. Mâna de lucru permanentă salariată

Mâna de lucru plătită (în numerar și/sau în natură) în mod normal pentru serviciile efectuate și care pe parcursul exercițiului financiar (cu excepția concediilor obișnuite) a lucrat cel puțin o zi întreagă pe săptămână pentru exploatație.

Se disting următoarele categorii:

19. Administratorul exploatației

Persoana salarizată responsabilă cu administrarea zilnică a exploatației.

20. Alții

Întreaga forță de muncă permanentă salarizată (cu excepția șefului salarizat al exploatației) este inclusă la această rubrică. Sunt incluși aici și șeful de lucrări și subșefii care nu sunt responsabili cu administrarea întregii exploatații.

D. 21. Forța de muncă temporară și sezonieră salarizată

Forța de muncă salarizată care nu a lucrat în mod regulat în exploatație în timpul exercițiului financiar (inclusiv lucrătorii în acord) este inclusă la această rubrică.

COLOANELE TABELULUI C

Funcțiile îndeplinite (codul) (coloana 1, pozițiile 51, 55, 59, 63 și 67)

Funcția îndeplinită este indicată de un număr de cod, și anume:

1 = exploatant/administratorul exploatației;

2 = exploatant/persoana care nu este administratorul exploatației;

3 = administratorul exploatației/producător terț.

Atunci când funcția este îndeplinită de mai multe persoane (de exemplu doi frați, tatăl și fiul etc.) fiecare funcție este înregistrată în ordinea descrescătoare a responsabilității; în eventualitatea responsabilitații egale, se utilizează ordinea descrescătoare a vârstei. Astfel, datele privind persoana care își asumă cea mai mare responsabilitate sunt înregistrate la pozițiile 51-54, iar datele care privesc persoana următoare ca responsabilitate, la pozițiile 55-58 etc.

Numărul persoanelor (coloana 1, pozițiile 71 și 74)

Trebuie indicat numărul soților și numărul persoanelor din categoria „Altă forță de muncă permanentă nesalarizată”. Dacă sunt mai mulți producători, poate exista mai mult de un soț.

Anul nașterii (coloana 2)

Anul nașterii trebuie menționat numai pentru producătorul (producătorii) și/sau șeful (șefii) exploatației (categoriile 13-15 și 19) utilizând ultimele două cifre ale anului.

Total forță de muncă: număr de unități anuale (coloana 3)

Forța de muncă angajată în mod permanent se convertește în unități de muncă anuale. O unitate de muncă anuală este echivalentă cu o persoană care lucrează cu normă întreagă în exploatație. O persoană nu poate depăși o unitate echivalentă de muncă, chiar dacă timpul ei de lucru depășește norma pentru regiunea și tipul exploatației. O persoană care nu lucrează întreg anul în exploatație reprezintă o fracțiune dintr-o „unitate anuală”. „Unitatea de muncă anuală” a fiecărei astfel de persoane se obține împărțind timpul său efectiv de muncă anuală la timpul normal de muncă anuală al unui lucrător cu normă întreagă din regiunea luată în considerare și pentru același tip de exploatație.

În cazul lucrătorilor cu capacitate redusă de muncă, unitatea de muncă anuală trebuie redusă proporțional cu capacitățile acestora.

Timpul de lucru (coloana 4)

Timpul lucrat trebuie indicat în ore. Se referă la timpul consacrat efectiv muncii în exploatație. În cazul lucrătorilor cu capacitate redusă de muncă, acesta trebuie redus proporțional cu capacitățile acestora.

Timpul lucrat în acord se estimează divizând suma total plătită pentru lucrările respective cu salariul/oră al unui lucrător angajat permanent.

Lucrările în exploatația agricolă

Lucrările în exploatația agricolă includ întreaga activitate de organizare, supraveghere și execuție, atât cu caracter manual, cât și administrativ, efectuată pentru a asigura funcționarea normală a exploatației, ca de exemplu:

— organizarea și administrarea financiară (vânzările și achizițiile exploatației, contabilitatea etc.);

— lucrările pe câmp (arat, semănat, recoltat, întreținerea livezilor etc.);

— creșterea animalelor (pregătirea furajelor, furajarea animalelor, mulsul, îngrijirea animalelor etc.);

— pregătirea produselor pentru comercializare, depozitarea și prelucrarea în exploatație;

— întreținerea clădirilor, mașinilor, echipamentului, gardurilor, șanțurilor etc.;

— transportul pentru exploatație, efectuat de mâna de lucru a exploatației;

— alte activități legate direct de lucrările exploatației agricole: — — lucrări de silvicultură pe terenul împădurit care aparține exploatației agricole; — activitatea legată de agroturism (întreținerea terenului de camping, de sport sau de agrement, pregătiri în vederea practicării echitației, închirierea de căsuțe etc.), dacă acestea sunt subsidiare activităților exploatației și se suprapun cu acestea în asemenea măsură, încât este practic imposibil de disociat activitățile turistice de munca agricolă propriu-zisă a exploatației agricole [în acest caz, câștigurile și intrările legate de turism sunt incluse la produse (vezi rubrica 179) și, respectiv, la intrările exploatației]; — lucrările efectuate pentru terți, cu condiția ca ele să fie ocazionale și efectuate cu echipamentul exploatației (plata corespunzătoare este inclusă în producția exploatației).

Următoarele nu sunt incluse în activitatea exploatației:

— lucrările pentru producerea de mijloace fixe (construcția sau reparațiile majore ale clădirilor sau mașinilor, plantarea livezilor, demolarea clădirilor, defrișarea livezilor etc.);

— lucrările efectuate în gospodăria exploatantului sau a șefului de exploatație.

D. NUMĂRUL ȘI VALOAREA ANIMALELOR

Se disting următoarele categorii de animale:

22. CABALINE (toate vârstele) Sunt incluși, de asemenea, caii de curse și de călărie, măgarii, bardoii etc.

▼M10

23. VIȚEI PENTRU ÎNGRĂȘAT Viței pentru îngrășat, sacrificați de obicei la vârsta de aproximativ șase luni.

▼M8

24. ALȚI VIȚEI SUB UN AN

25. TĂURAȘI ÎNTRE 1 ȘI CEL PUȚIN 2 ANI

26. JUNINCI ÎNTRE 1 ȘI CEL PUȚIN 2 ANI Cu excepția femelelor care au fătat deja.

27. TĂURAȘI DE 2 ANI SAU MAI MULT

28. JUNINCI DE REPRODUCERE Bovine femele de 2 ani sau mai mult, care nu au fătat încă și care sunt destinate reproducției.

29. JUNINCI PENTRU ÎNGRĂȘAT Bovine femele de 2 ani sau mai mult, care nu au fătat încă și care nu sunt destinate reproducției.

30. VACI DE LAPTE Bovine femele care au fătat (inclusiv cele mai mici de 2 ani), care sunt ținute exclusiv sau în principal pentru producția de lapte destinat consumului uman sau obținerii de produse lactate.

31. VACI DE LAPTE PENTRU SACRIFICIU Vacile de lapte după lactația finală. Furnizarea acestei informații este facultativă.

32. ALTE VACI 1. Bovine femele care au fătat (inclusiv cele mai mici de 2 ani), care sunt ținute exclusiv sau în principal pentru producția de viței și al căror lapte nu este destinat consumului uman sau obținerii de produse lactate. 2. Vaci pentru muncă. 3. Vaci pentru sacrificiu care nu sunt de lapte (îngrășate sau nu înaintea sacrificării).

Rubricile 23-32 includ și categoriile corespunzătoare de bivoli și bivolițe.

33. STUPI DE ALBINE (SE VA INDICA NUMĂRUL DE STUPI)

34. IEPURI, FEMELE DE REPRODUCERE

35. - 37. (Neutilizate)

38. CAPRINE FEMELE DE REPRODUCERE

39. ALTE CAPRINE Caprine, altele decât femelele de reproducere.

40. OI Oi de 1 an sau mai mult destinate reproducției.

41. ALTE OVINE Ovine de toate vârstele, cu excepția oilor.

42. Neutilizat.

43. PURCEI Purcei vii sub 20 de kilograme în viu.

44. SCROAFE DE REPRODUCERE Scroafe de reproducere de 50 de kilograme sau mai mult, cu excepția scroafelor pentru sacrificiu (vezi rubrica 46, „Alți porci”).

45. PORCI PENTRU ÎNGRĂȘAT Porci pentru îngrășat de 20 de kilograme în viu sau mai mult, cu excepția scroafelor și a vierilor pentru sacrificiu (vezi rubrica 46, „Alți porci”).

46. ALȚI PORCI Porci cu greutatea de 20 de kilograme în viu sau mai mult, cu excepția scroafelor de reproducere (vezi rubrica 44) și a porcilor pentru îngrășat (vezi rubrica 45).

47. PUI DE CARNE Cu excepția găinilor ouătoare și găinilor pentru sacrificiu. Nu sunt incluși puii.

48. GĂINI OUĂTOARE Sunt cuprinse puicuțele, găinile ouătoare și găinile pentru sacrificiu. Puicuțele sunt găinile tinere care nu au început încă să ouă. Nu sunt incluși puii.

49. ALTE PĂSĂRI Sunt incluse rațele, curcanii, gâștele și bibilicile. Include femele pentru reproducere. Nu include puișorii.

50. ALTE ANIMALE Numai evaluări. Sunt incluși puișorii, iepurii, cu excepția femelelor de reproducere, căprioarele, bizonii, struții și peștii. Sunt incluși, de asemenea, poneii și alte animale folosite în turismul agricol. Sunt excluse produsele altor animale (vezi tabelul K, rubrica 170).

COLOANELE TABELULUI D

INVENTARUL DE DESCHIDERE (coloanele 1 și 2)

Numărul (coloana 1) Numărul de animale aparținând exploatației la începutul exercițiului financiar, chiar dacă ele sunt prezente sau nu în exploatație la momentul respectiv.

Valoarea (coloana 2) Valoarea animalelor aparținând exploatației la începutul exercițiului financiar, determinată pe baza prețurilor curente.

Inventarul de închidere (coloanele 3 și 4)

Numărul (coloana 3) Numărul de animale aparținând exploatației la sfârșitul exercițiului financiar, chiar dacă ele sunt prezente sau nu în exploatație la momentul respectiv.

Valoarea (coloana 4) Valoarea animalelor aparținând exploatației la sfârșitul exercițiului financiar, determinată pe baza prețurilor curente.

Numărul mediu (coloana 5)

Numărul mediu este exprimat cu o zecimală, cu excepția păsărilor și iepurilor pentru care se folosește un număr întreg. Fiecare unitate se referă la prezența unui animal în exploatație timp de un an. Animalele sunt calculate proporțional cu durata prezenței lor în exploatație în timpul anului.

Numărul mediu se determină fie prin inventariere periodică, fie prin înregistrarea intrărilor și ieșirilor. Include toate animalele prezente în exploatație, de asemenea animalele crescute sau îngrășate pe bază de contract (animale care nu aparțin exploatației, care sunt crescute sau îngrășate acolo astfel încât activitatea constituie doar un serviciu efectuat de producător, care nu își asumă riscul financiar implicat de creșterea sau îngrășarea unor astfel de animale) și animalele luate sau date în pensiune pentru pășunat, în perioada din an când ele sunt prezente în exploatație.

E. ACHIZIȚII ȘI VÂNZĂRI DE ANIMALE

Se disting următoarele categorii de animale:

51. Cabaline

52. Bovine Rubrica 52 include și vânzările și achizițiile de bubaline.

53. Neutilizat

54. Ovine

55. Caprine

56. Porcine

57. Păsări Include și suma plătită pentru ouăle de clocit și achiziționarea de puișori.

58. Alte animale Include iepurii și stupii de albine.

COLOANELE TABELULUI E

ACHIZIȚII DE ANIMALE (coloana 1)

Totalul achizițiilor de animale pe parcursul exercițiului financiar (inclusiv costurile de achiziție). Primele și subvențiile aferente nu sunt deduse din totalul acestor achiziții, dar sunt prevăzute la rubrica 116 (a se vedea instrucțiunile privind această rubrică).

Vânzări de animale (coloana 2)

Vânzările totale de animale pe parcursul exercițiului financiar. Primele și subvențiile aferente nu sunt cuprinse în totalul vânzărilor, dar sunt prevăzute la rubrica 112 (a se vedea instrucțiunile privind această rubrică).

Atunci când se cunosc eventualele costuri de comercializare, ele nu sunt deduse din totalul vânzărilor, dar sunt menționate la rubrica 71, „Alte costuri specifice cu animalele”.

Consumul în cadrul exploatației și beneficiile în natură (coloana 3)

Valoarea animalelor consumate în gospodăria exploatației sau utilizate pentru beneficiile în natură pe parcursul exercițiului financiar, evaluată la prețul la poarta exploatației.

F. COSTURI

Cheltuielile exploatației (în numerar și în natură) se referă la „consumul” resurselor productive (inclusiv autoutilizările) corespunzătoare producției exploatației pe parcursul exercițiului financiar sau se referă la „consumul” acestor resurse pe parcursul exercițiului financiar. Dacă anumite cheltuieli sunt legate în parte de consumul privat și în parte de cheltuielile exploatației (de exemplu electricitatea, apa, combustibilul pentru încălzit și carburanții de motor etc.), numai această din urmă parte trebuie indicată în fișa exploatației. Cota parte din cheltuielile cu autoturismele personale corespunzătoare utilizării lor pentru nevoile exploatației trebuie, de asemenea, inclusă.

Pentru calcularea costurilor legate de producția exercițiului financiar respectiv, achizițiile și autoutilizările din timpul anului trebuie corectate în funcție de variațiile inventarului (inclusiv variațiile care afectează culturile). Pentru fiecare articol, sumele totale plătite și valoarea autoutilizării trebuie indicate separat.

Acolo unde costurile sunt indicate pentru „consumul” total de intrări pe parcursul exercițiului financiar, dar nu corespund producției anului respectiv, modificările stocurilor de intrări (inclusiv avansurile pentru culturi) trebuie indicate la rubrica 102, „Capital circulant”.

Costurile legate de „consumul” de mijloace fixe sunt reprezentate de amortizare, deci achiziția de mijloace fixe nu trebuie tratată drept cost al exploatației. Pentru instrucțiuni despre amortizare, a se vedea rubricile 94-103.

Cheltuielile corespunzătoare articolelor de cost compensate pe durata exercițiului financiar sau mai târziu (de exemplu reparații la un tractor în urma unui accident, pentru care există o poliță de asigurări sau răspunderea unei terțe părți) nu se consideră drept costuri ale exploatației, iar chitanțele respective nu trebuie incluse în calculele contabile ale exploatației.

Chitanțele pentru revânzarea mărfurilor cumpărate trebuie deduse din rubricile costurilor corespunzătoare.

Primele și subvențiile legate de costuri nu sunt deduse din articolele de cost corespunzătoare, dar se trec la rubrica 114 (a se vedea instrucțiunile cu privire la această rubrică). Primele și subvențiile pentru investiții sunt indicate la rubricile 94-103.

Costurile includ, de asemenea, orice eventuală cheltuială de achiziție corespunzătoare fiecărui articol de cost.

Costurile sunt clasificate după cum urmează:

59. Costuri cu salariile și asigurările sociale pentru mâna de lucru salarizată

Această rubrică include:

— salariile acordate și plățile făcute efectiv în numerar salariaților, indiferent de baza de remunerare (în acord sau cu ora), cu deducerea oricărui ajutor social plătit producătorului ca angajator pentru a compensa plata unui salariu care nu corespunde muncii efectiv îndeplinite (de exemplu absența de la lucru determinată de un accident, pentru pregătirea profesională etc.);

— salariile și plățile în natură (de exemplu cazare, masă, locuință, produse agricole etc.);

— bonusuri pentru productivitate sau calificări, cadouri, gratuități, părți din profit;

— alte cheltuieli legate de mâna de lucru (cheltuieli de angajare);

— plăți pentru asigurările sociale obligatorii care revin angajatorului și cele efectuate de acesta pentru și în locul salariatului;

— asigurarea pentru accidentele profesionale.

Cheltuielile sociale și asigurările personale ale producătorului și cele pentru mână de lucru nesalarizată nu sunt considerate costuri ale exploatației.

Sumele primite de lucrătorii nesalarizați (care, prin definiție, sunt mai mici decât un salariu normal - a se vedea definiția mâinii de lucru nesalarizate) nu trebuie să figureze în fișa exploatației.

Alocațiile (în numerar sau în natură) acordate lucrătorilor salarizați pensionați și care nu mai sunt angajați în exploatație nu figurează în această rubrică, dar sunt înregistrate la rubrica „Alte cheltuieli indirecte ale exploatației”.

60. Lucrări efectuate de terți și închiriere de mașini și echipament

Această rubrică include:

— cheltuielile totale cu privire la lucrările în exploatație efectuate de către întreprinderi de servicii agricole. În general, suma respectivă cuprinde plata pentru utilizarea echipamentului și pentru personal și, în funcție de lucrări, costul materialelor utilizate (de exemplu produse pentru protecția plantelor); atunci când suma respectivă este cunoscută, se deduce din rubrica „Lucrări efectuate de terți” și este inclusă la rubrica care îi corespunde (de exemplu „Produse pentru protecția culturilor”;

— costul închirierii sau luării în leasing a mașinilor conduse sau utilizate de către mâna de lucru din exploatație.

În cazul mașinilor închiriate pe termen lung și utilizate de către forța de muncă din exploatație, orice cost cu carburanții și cu întreținerea trebuie înregistrate sub titlul relevant.

61. Întreținerea curentă a mașinilor și echipamentelor

Costul întreținerii mașinilor și echipamentelor și al unor reparații minore care nu modifică valoarea de piață a materialului respectiv (plata mecanicului, piese de schimb etc.).

Această rubrică include achizițiile de echipament minor, costul harnașamentului și al potcovirii cailor, cumpărarea de pneuri, prelate, costume de protecție pentru lucrările insalubre, detergenți pentru curățarea echipamentului în general, precum și cota parte din costul autoturismelor personale corespunzătoare utilizării lor pentru nevoile exploatației (a se vedea, de asemenea, rubrica 63). Detergenții folosiți pentru curățarea echipamentului necesar animalelor (de exemplu mașinile de muls) sunt menționați la rubrica 71, „Alte costuri specifice pentru creșterea animalelor”.

Reparațiile majore care majorează valoarea echipamentului, comparativ cu valoarea anterioară reparațiilor, nu sunt incluse la această rubrică (a se vedea instrucțiunile de mai jos privind amortizarea).

62. Carburanți și lubrifianți pentru motor

Această rubrică include și cota parte din costurile carburanților și lubrifianților pentru autoturismele personale corespunzătoare utilizării lor pentru nevoile exploatației (a se vedea rubrica 63 de mai jos).

Dacă produsele petroliere sunt utilizate și sub formă de carburanți pentru motor, și sub formă de combustibili pentru încălzit, suma totală este repartizată între două rubrici:

62. „Carburanți și lubrifianți pentru motor”

80. „Combustibili pentru încălzire”.

63. Cheltuieli pentru autoturism

În cazul în care cota parte din cheltuielile pentru autoturismele personale corespunzătoare utilizării lor pentru nevoile exploatației este determinată în mod arbitrar (de exemplu o sumă fixă pe kilometru), aceste costuri sunt înscrise în această rubrică.

Furaje

Furajele se împart în furaje cumpărate și furaje obținute și consumate în exploatație.

Furajele cumpărate includ atât suplimentele de minerale, produsele lactate (cumpărate sau returnate la exploatație) și produsele pentru conservarea și depozitarea furajelor, cât și cheltuielile cu pensiunea animalelor și utilizarea pășunilor comune, a terenurilor pentru pășunat neincluse în SAU, dar și cheltuielile de închiriere a suprafețelor furajere neincluse în SAU. Așternuturile și paiele cumpărate fac și ele parte din furajele cumpărate.

Furajele cumpărate pentru erbivore sunt împărțite în furaje concentrate și nutreț brut (inclusiv prețul pensiunii animalelor, cheltuielile de utilizare a pășunilor comune, a terenului pentru pășunat și a suprafețelor furajere neincluse în SAU, precum și așternuturile și paiele cumpărate).

Rubrica „Furaje concentrate” include în special șroturi de oleaginoase, furaje combinate, cereale, iarbă deshidratată, pulpă uscată de sfeclă de zahăr, făină de pește și carne, lapte și produse lactate, suplimente minerale și produse pentru conservarea și depozitarea unor astfel de furaje.

Cheltuielile cu munca efectuată de terți pentru producerea de furaj brut, de exemplu grânele însilozate, se înscriu la rubrica 60, „Lucrări efectuate de terți”.

Furajele produse și consumate în exploatație includ produsele comercializabile utilizate ca furaje (inclusiv laptele și produsele lactate, dar exclusiv laptele supt de viței care nu se ia în considerare). Așternuturile și paiele obținute în exploatație sunt incluse doar dacă acestea constituie un produs comercializabil în regiune și pentru anul respectiv.

Se disting următoarele rubrici:

Furaje cumpărate pentru:

64. Furaje concentrate pentru animalele erbivore (cabaline, bovine, ovine, caprine)

65. Furaj brut pentru animalele erbivore (cabaline, bovine, ovine, caprine)

66. Furaje cumpărate pentru porcine

67. Furaje cumpărate pentru păsări și alte animale mici

Furajele obținute și consumate în exploatație pentru:

68. Animale erbivore (cabaline, bovine, ovine, caprine)

69. Porcine

70. Păsări și alte animale mici

71. Alte costuri specifice pentru creșterea animalelor

Toate cheltuielile legate direct de producția animală, pentru care nu există nici o prevedere separată în alte rubrici de cheltuieli: taxele veterinare, medicamentele, taxele pentru armăsarii de prăsilă, însămânțare artificială, castrare, testarea laptelui, cotizații și înscrieri în registrele genealogice, detergenții utilizați pentru curățarea echipamentului zootehnic (de exemplu mașinile de muls), materiale pentru ambalarea produselor animaliere și produsele pentru prelucrarea acestora, costurile depozitării și pregătirii pentru comercializare a produselor animaliere din exploatație efectuate în afara exploatației, costul comercializării produselor animaliere din exploatație, achizițiile ocazionale și suplimentare față de producția exploatației, produsele animaliere (de exemplu laptele) prelucrate în exploatație etc. Sunt incluse, de asemenea, și chiria pe termen scurt a clădirilor utilizate pentru adăpostirea animalelor sau depozitarea produselor care au legătură cu animalele.

72. Semințe și răsaduri cumpărate

Toate semințele și răsadurile cumpărate, inclusiv bulbii, cormii și tuberculii. Costurile puieților și arbuștilor destinați unei noi plantații reprezintă o investiție, aceștia figurând fie la rubrica 96, „Culturi permanente”, fie la rubrica 100, „Terenuri împădurite”. Totodată, costurile puieților și arbuștilor pentru o operațiune minoră de replantare sunt considerate costuri ale exercițiului financiar și trebuie menționate în prezenta rubrică, cu excepția costurilor privind pădurile care aparțin exploatației agricole, acestea din urmă fiind indicate la rubrica 77, „Costuri specifice pentru silvicultură”.

Costurile prelucrării semințelor (selectare, dezinfectare) sunt și ele incluse la această rubrică.

73. Semințe și răsaduri produse și utilizate în exploatație

Toate semințele și răsadurile (inclusiv bulbii, cormii și tuberculii) produse și utilizate în exploatație.

74. Îngrășăminte și amelioratori de sol

Toate îngrășămintele cumpărate și amelioratorii de sol (de exemplu calcarul), inclusiv compostul, turba și gunoiul de grajd (cu excepția gunoiului de grajd produs în exploatație).

Îngrășămintele și amelioratorii de sol utilizați pentru pădurile care fac parte din exploatația agricolă trebuie incluse la rubrica 77, „Costuri specifice pentru silvicultură”.

75. Produse pentru protecția culturilor

Toate produsele utilizate pentru protecția culturilor și plantelor împotriva dăunătorilor, bolilor prădătorilor, intemperiilor etc. (insecticide, fungicide, erbicide, capcane toxice, sperietori de păsări, protecție antigrindină, protecția împotriva înghețului etc.). Dacă operațiunile de protecție a culturilor sunt efectuate de către o întreprindere de servicii agricole și dacă costul produselor de protecție utilizate nu este cunoscut separat, suma globală se înregistrează la rubrica 60, „Lucrări efectuate de terți”.

Materialele de protecție utilizate pentru pădurile care fac parte din exploatația agricolă trebuie incluse la rubrica 77, „Costuri specifice pentru silvicultură”.

76. Alte costuri specifice pentru culturi (inclusiv pajiștile și pășunile permanente)

Toate costurile care au legătură directă cu producția vegetală, pentru care nu există nici o prevedere separată în celelalte rubrici de cheltuieli: materialele pentru ambalat și legat, sârmă și sfoară, costurile analizelor de sol, costurile pentru concursurile de culturi, folii de plastic (utilizate, de exemplu, pentru cultura căpșunilor), mărfurile pentru conservarea și prelucrarea produselor vegetale, depozitarea și pregătirea pentru comercializare a produselor vegetale efectuate în afara exploatației, costurile de comercializare a produselor vegetale ale exploatației, sumele plătite pentru achiziționarea culturilor în curs sau pentru chiria terenurilor pentru o perioadă mai mică de un an necesară cultivării culturilor comercializabile, achizițiile ocazionale în vederea suplimentării producției exploatației, a produselor vegetale (de exemplu, strugurii) prelucrate în exploatație etc. Este inclusă și chiria pe termen scurt a clădirilor utilizate pentru culturile comercializabile.

77. Cheltuielile specifice pentru silvicultură

Îngrășămintele, produsele de protecție, costurile specifice diverse. Nu sunt cuprinse cheltuielile cu mâna de lucru, lucrările efectuate de terți și cheltuielile de mecanizare; acestea figurează în rubricile de cost corespunzătoare.

78. Întreținerea curentă a clădirilor și a îmbunătățirilor funciare

Întreținerea (tip chiriaș) a clădirilor și îmbunătățirilor funciare, inclusiv a serelor, ramelor și suporților. Achiziționarea de materiale de construcție pentru întreținerea curentă a clădirilor trebuie indicată în această rubrică.

Achiziționarea de materiale de construcție pentru noi investiții trebuie menționată în coloana „Investiții” din rubricile 94, „Teren agricol și clădiri ale exploatației”, 97, „Îmbunătățiri funciare” și/sau 98, „Clădirile exploatației”.

Costul reparațiilor majore efectuate la clădiri, care măresc valoarea acestora (întreținere majoră), nu se înregistrează la această rubrică, chiar dacă costul unei astfel de lucrări este suportat de către chiriaș (a se vedea și instrucțiunile privind arenda plătită, rubrica 85). Aceste costuri figurează la rubrica 98, „Clădirile exploatației”.

79. Electricitate

Consumul total de electricitate pentru activitatea comercială a exploatației agricole.

80. Combustibili pentru încălzire

Consumul de combustibili pentru activitatea comercială a exploatației, inclusiv pentru încălzirea serelor de sticlă.

81 Apă

Cheltuielile de racordare la rețeaua de distribuție a apei și consumul de apă pentru toate nevoile exploatației, inclusiv pentru irigare. Costurile privind utilizarea instalațiile hidraulice ale exploatației trebuie indicate la rubricile corespunzătoare: amortizarea mașinilor și echipamentului, întreținerea curentă a mașinilor și echipamentului, carburanți pentru motoare, electricitate.

82. Asigurări

Toate primele de asigurare care acoperă riscurile de exploatare, cum ar fi răspunderea civilă a producătorului, incendii, inundații; asigurarea împotriva mortalității animalelor și a pagubelor asupra culturilor etc., cu excepția primelor de asigurare pentru accidentele de muncă indicate la rubrica 59. Include primele de asigurare pentru clădiri numai dacă nu au fost deja incluse la rubrica 87.

83. Impozite și alte taxe

Toate impozitele, taxele și contribuțiile legate de activitatea exploatației, inclusiv cele percepute în cadrul măsurilor de protecție a mediului, dar cu excepția TVA-ului și a taxelor aplicate pentru teren, clădiri și mâna de lucru. Impozitul direct pe veniturile producătorului nu este considerat cost al exploatației.

84. Alte costuri generale

Orice alte cheltuieli ale exploatației nemenționate în rubricile precedente (indemnizația contabilului, servicii de secretariat și cheltuieli de birou, costul telefonului, diverse cotizații și abonamente etc.). Sunt incluse și chiria pe termen scurt pentru clădirile utilizate atât pentru creșterea animalelor și culturile comercializabile, cât și/sau în scopuri generale.

85. Chiria plătită

Arenda plătită (în numerar sau natură) pentru pământul luat în arendă, clădiri, cote și alte drepturi pentru nevoile exploatației. Sunt cuprinse în această rubrică cheltuielile efectuate de către chiriaș în numele și în locul proprietarului (de exemplu impozitul pe teren și amortizarea cu privire la reparațiile majore al căror cost a fost suportat de către chiriaș) și care nu pot fi recuperate de către chiriaș. Trebuie menționată numai partea de activitate agricolă a locuințelor fermierilor și a altor clădiri închiriate. Costurile de arendare a cotelor care nu se referă la pământ trebuie, de asemenea, incluse în tabelul L.

86. Neutilizat

87. Asigurare pentru clădirile exploatației Această informație este opțională. Primele de asigurare (incendiu, inundație etc.) pentru clădirile aflate în exploatarea proprietarului care, în cazul exploatării de către chiriaș, sunt în mod normal plătite de către proprietar. Dacă toate asigurările fac obiectul unei polițe unice, partea primelor corespunzând clădirilor exploatației trebuie estimată.

88. Impozite și alte taxe pe teren și clădiri Impozitele, ratele și alte taxe care trebuie plătite în baza proprietății asupra pământului exploatației și clădirilor aflate în exploatarea proprietarului și cultivarea în parte.

89. Dobânzile și taxele financiare plătite, total Dobânzile și taxele financiare plătite pe capitalul împrumutat (împrumuturi) pentru nevoile exploatației. Această informație este obligatorie. Subvențiile la dobânzi nu sunt deduse, dar sunt incluse în tabelul J la rubrica 114.

90. Dobânzile și taxele financiare plătite la împrumuturi obținute pentru cumpărarea de teren și clădiri Această informație este opțională.

91. Din care: dobânzile și taxele financiare plătite pentru împrumuturi obținute pentru cumpărarea de teren Această informație este opțională.

92. Dobânzile și taxele financiare plătite pentru împrumuturile obținute în vederea finanțării fondului de rulment (animale vii, animale sacrificate și capital circulant) și către creditori Această informație este opțională.

93. Costuri totale Totalul rubricilor 59-89.

G. TERENURI ȘI CLĂDIRI, ANIMALE SACRIFICATE ȘI CAPITAL CIRCULANT

Se disting următoarele rubrici:

94. Teren agricol, clădiri ale exploatației și drepturi

Totalul rubricilor de la 95 la 99 de mai jos. Rubricile 95, 97 și 99 se completează atunci când sunt disponibile date contabile relevante.

95. Teren agricol

Teren agricol aflat în exploatarea proprietarului.

96. Culturi permanente

Toate plantațiile (cu excepția pâlcurilor și pădurilor și a valorii terenului) care aparțin exploatantului, indiferent de modul de exploatare a terenului. Rubrica trebuie completată, iar sumele incluse aici sunt supuse amortizării de la coloana 7, poziția 316.

Plantațiile tinere (care nu sunt în producție deplină) trebuie incluse la rubrica „Investiții” (coloana 4). Trebuie menționate și în tabelul K, rubrica 159, „Inventarul de închidere” (coloana 9).

97. Îmbunătățiri funciare

Îmbunătățiri funciare (de exemplu, împrejmuire, drenare, echipament fix pentru irigații) aparținând exploatantului, indiferent de modul de exploatare al terenului. Sumele înregistrate în coloana 7, poziția 324, sunt supuse amortizării.

98. Clădirile exploatației

Clădirile aparținând exploatantului, indiferent de modul de exploatare a terenului. Sumele înregistrate în coloana 7, poziția 332, sunt supuse amortizării.

99. Costuri de achiziție, cote și alte drepturi

Taxele pentru avocat, taxe de înregistrare etc. legate de achiziția terenului agricol sau a clădirilor exploatației. Tranzacțiile privind vânzarea și/sau cumpărarea cantităților de referință de lapte și sfeclă de zahăr și transferurile drepturilor și obligațiilor prevăzute, cum ar fi transferul efectivelor de animale de referință. Cotele/drepturile sunt, de asemenea, înregistrate în tabelul L. Se exclud costurile de achiziție a terenului împădurit.

100. Terenul împădurit, inclusiv masa lemnoasă pe picior

Terenul împădurit aflat în exploatarea proprietarului inclus în exploatația agricolă, inclusiv costurile de achiziție corespunzătoare.

101. Mașini și echipamente

Tractoare, cultivatoare, camioane, camionete, autoturisme, echipamente agricole mari și mici, inclusiv uneltele a căror valoare depășește 100 EUR când sunt noi.

102. Capital circulant

Capitalul circulant include următoarele elemente:

(a) stocuri: produsele din exploatație și mărfurile din magazie;

(b) alt capital circulant: — avansuri la culturi (limitate la valoarea îngrășămintelor, amelioratorilor de sol, semințelor și materialului săditor) utilizate pentru culturile în curs, exclusiv răsadurile din culturile permanente; — acțiuni deținute de exploatația agricolă (acțiuni la cooperative sau alte organizații ale căror servicii sunt utilizate de exploatație); — creanțe: — — sume de primit pe termen scurt legate de vânzările de produse sau mijloace fixe sau de furnizarea de servicii; — sume plătite în avans pentru bunuri și servicii; — disponibilități (în casă, la bancă, în cont poștal GIRO) necesare pentru funcționarea exploatației.

Dobânzile obținute din conturile bancare se indică la rubrica 178.

Dacă nu este posibilă determinarea sumei exacte a capitalului circulant, se poate realiza o evaluare globală. Aceasta se poate realiza prin estimarea sumei medii a capitalului investit în procesul de producție, ținându-se cont de durata investiției. În acest caz, sumele totale ale capitalului circulant la inventarul de deschidere și la cel de închidere sunt identice.

103. Total

Totalul rubricilor 94, 100, 101 și 102.

COLOANELE TABELULUI G

Valoarea inventarului de deschidere (coloana 3)

Valoarea bunurilor în ziua inventarierii. Pentru bunurile supuse amortizării (inclusiv orice reparații capitale deja efectuate), valoarea contabilă se determină în conformitate cu perioada de amortizare rămasă. Valoarea contabilă se calculează pe aceeași bază ca și amortizarea, adică în funcție de valoarea de înlocuire.

Valoarea de înlocuire (prețul de cumpărare al unui activ similar la prețurile curente) poate fi determinată fie pe baza prețurilor curente, fie pe baza indicelui de preț (general sau specific) pentru activele respective (mașini, clădiri etc.).

Pământul este evaluat pe baza prețurilor (nete din costul de achiziție) existente în regiune pentru terenul neînchiriat, în aceeași situație și de calitate similară, vândut în scopuri agricole (evaluările realizate cu ocazia transferurilor de proprietate între rude nu sunt luate în considerare la determinarea valorii). În Germania și Irlanda, terenurile sunt evaluate pe baza valorii lor de utilizare cu destinație agricolă. În fișa exploatației se indică această valoare. Agențiile de legătură implicate informează Comisia despre metoda utilizată pentru evaluarea pământului în diferitele circumscripții și despre orice date statistice disponibile referitoare la valorile de piață corespunzătoare.

În cazul în care costurile autoturismelor personale utilizate în scopuri agricole sunt împărțite între rubricile 61, „Întreținerea curentă a echipamentelor”, și 62, „Carburanți și lubrifianți”, cota parte a utilizării pentru nevoile exploatației din valoarea autoturismelor este inclusă la mașini. Dacă costul utilizării autoturismelor personale în scopuri agricole este calculat în mod arbitrar (vezi rubrica 63), autoturismele personale nu trebuie incluse la mașini.

Investiții (coloana 4)

Cheltuielile totale pentru achiziții, reparații capitale și realizarea de mijloace fixe pe parcursul anului contabil. Dacă s-au primit prime și subvenții pentru aceste investiții, suma cheltuită înainte de deducerea respectivelor prime și subvenții se introduce în coloana 4.

Achizițiile de articole minore de mașini și echipament, precum și achizițiile de pomi tineri și arbuști pentru o replantare minoră nu apar în aceste coloane, dar sunt incluse în costurile pentru anul contabil (a se vedea rubrica 61, „Întreținerea curentă a mașinilor și echipamentelor”, rubrica 72, „Semințe și răsaduri cumpărate” și rubrica 77, „Costuri specifice pentru silvicultură”).

Când plata se face cu titluri de creanță, acestea sunt evaluate pe baza valorii lor în numerar.

Subvenții pentru investiții (coloana 5)

Subvențiile primite în timpul anului contabil. Pot fi incluse și subvențiile plătite pentru investițiile efectuate în anii contabili precedenți.

Vânzări (coloana 6)

Vânzările totale de active în timpul anului contabil.

Amortizarea (coloana 7)

Amortizarea care trebuie înregistrată este suma efectivă a amortizării pe anul contabil, așa cum este calculată în contabilitate. Este determinată pe baza valorii de înlocuire (adică valoarea produsului nou la prețurile curente ale unui activ similar).

Costul puieților și al arbuștilor pentru o nouă plantație reprezintă un mijloc fix supus amortizării.

Numai plantațiile care sunt proprietatea exploatantului (indiferent de modul de exploatare a terenului) sunt supuse amortizării.







Plantații Rata anuală a amortizării (%) Măr Standard scăzut < 750 pomi/ha 7 750-1 500 pomi/ha 8 > 1 500 pomi/ha 10 Standard mediu 5 Standard înalt 4 Păr Standard scăzut 6 Standard mediu 5 Standard înalt 4 Gutui 6 Cireș Standard scăzut 7 Standard mediu 6 Standard înalt 5 Prun Standard scăzut 10 Standard mediu 7 Standard înalt 5 Cais Standard mediu 7 Piersic Standard scăzut 12 Standard mediu 10 Nuc Standard scăzut 4 Standard mediu 4 Standard înalt 4 Alun Standard mediu 7 Migdal Standard mediu 4 Agriș Arbust 12 Coacăz Arbust 12 Smochin Standard mediu 5 Opuntia tuna Standard mediu 4 Curmal japonez Standard mediu 10 Viță-de-vie Dimensiune mare 7 Dimensiune medie 6 Dimensiune mică 5 Măslin Standard scăzut 5 Standard înalt 2 Lămâi 4 Zmeur 15 Mur 15 Anghinare 20 Sparanghel 20 Căpșun 30 Revent 8

Amortizarea clădirilor, a echipamentului fix (inclusiv serele de sticlă și ramele) și a îmbunătățirilor funciare aparținând exploatantului, indiferent de modul de exploatare a terenului.







Clădiri și echipamente fixe Rata anuală a amortizării (%) Cherestea 5 Cherestea și fundație solidă 4 Instalații permanente 2 Sere de sticlă 7,5 Rame 10 Instalații de încălzire 7,5

Mașinile și echipamentele supuse amortizării se definesc ca având, atunci când sunt noi, o valoare mai mare de aproximativ 100 EUR. Amortizarea echipamentului de mărime mică și având o valoare mai scăzută nu trebuie calculată; achizițiile de astfel de echipamente trebuie tratate direct drept costuri în anul contabil respectiv (rubrica 61, „Întreținerea curentă a mașinilor și echipamentelor”).

Reparațiile majore care măresc efectiv valoarea mașinilor și echipamentelor comparativ cu valoarea lor anterioară reparației sunt, de asemenea, incluse în această rubrică, fie ca o parte integrantă a amortizării mașinilor sau echipamentului care, în conformitate, va fi ajustată pentru a lua în considerație viața prelungită (datorită reparațiilor) a articolului respectiv, fie prin repartizarea costului reparațiilor majore pe câțiva ani succesivi.

Suma amortizării anuale poate fi calculată conform metodei amortizării liniare sau după metoda amortizării degresive.

Rata amortizării este determinată de diverși factori care depind, în cea mai mare parte, de condițiile particulare ale regiunii și ale producției (gradul de utilizare anual), dar și de progresul tehnic.

Datorită amortizării diferite care rezultă de la o regiune la alta, chiar de la o exploatație la alta, birourile contabile pot alege rate de amortizare pentru fiecare articol al mașinilor și echipamentelor potrivite regiunii sau fiecărei exploatații, obiectivul fiind de a calcula cât mai aproape posibil valoarea amortizării reale a mijlocului mecanic.







Mașini și echipamente Rata anuală a amortizării (%) Lineară Degresivă Autoturisme, camioane, camionete și alte mijloace de transport autopropulsat 15 32 Tractoare, motocultivatoare și mașini autopropulsate 12,5 26 Echipament tractat de tractor 7,5 17 Echipament tractat de animale 5 12 Alte mașini, echipamente și instalații 7,5 17

Valoarea inventarului de închidere (coloana 8)

Valoarea contabilă a activelor la inventarul de închidere calculată pe baza valorii de înlocuire.

H. DATORII

Sumele indicate trebuie să se refere numai la sumele încă nerecuperate, adică împrumuturile contractate minus rambursările deja efectuate. Împrumuturile sub formă de titluri de creanță sunt evaluate la valoarea lor în numerar. Trebuie furnizate informații cel puțin pentru pozițiile 374, 378, 382, 386, 390 și 394.

Împrumuturile sunt indicate conform duratei, astfel:

104. Împrumuturi pe termen lung și mediu

Împrumuturi contractate de exploatație pe o durată de un an și mai mult.

105. Împrumuturi pe termen scurt și datorii curente

Împrumuturi contractate de exploatație pentru o durată de mai puțin de un an, datorii și plăți neachitate.

106. Total

Suma rubricilor 104 și 105.

Dacă datele sunt disponibile în contabilitatea exploatației, împrumuturile trebuie subdivizate după destinațiile lor:

— împrumuturi pentru teren și clădiri (coloanele 2 și 6), — din care: împrumuturi pentru cumpărarea de terenuri (coloanele 3 și 7);

▼M10

— împrumuturi pentru alte active (coloanele 4 și 8).

▼M8

Suma acestor articole este alcătuită din sumele înscrise în coloana 1 (inventarul de deschidere, total) (= coloanele 2 + 4) și coloana 5 (inventarul de închidere, total) (= coloanele 6 + 8).

I. TAXA PE VALOAREA ADĂUGATĂ (TVA)

Datele în termeni monetari din fișa exploatației sunt exprimate în conformitate cu statul membru implicat:

— fie exclusiv TVA; această metodă se aplică pentru toate exploatațiile supuse regimului normal;

— fie inclusiv TVA; statele membre în care această metodă este utilizată trebuie să furnizeze anual, odată cu media computerizată care conține datele contabile ale anului, o listă a cotelor de TVA aplicate în timpul anului contabil pentru fiecare post al fișei exploatației.

În cazul exploatațiilor supuse sistemului de TVA normal, nu trebuie să se treacă nimic la rubricile 108 -111. Același lucru se aplică dacă achizițiile și vânzările din fișa exploatației sunt trecute cu TVA inclus.

Trebuie furnizate următoarele date privind TVA-ul:

▼M11

107. Regimul TVA

Regimul TVA (număr de ordine 400) sub a cărui incidență intră exploatația se indică pentru fiecare exploatație prin numărul de cod din lista următoare:







Număr de ordine 400 Cod BELGIA Régime normal obligatoire 1 Régime normal sur option 2 Régime agricole 3 BULGARIA Scutit 1 Înregistrat 2 REPUBLICA CEHĂ Înregistrat 1 DANEMARCA Moms (= normal) 1 GERMANIA Pauschalierender Betrieb 1 Optierender Betrieb 2 Getränke erzeugender Betrieb 3 Betrieb mit Kleinumsatz 4 ESTONIA Regim normal 1 Regim special 2 IRLANDA Agricultural 1 Registered (= normal) 2 GRECIA Regim normal 1 Regim agricol 2 SPANIA Regim normal 1 Regim simplificat 2 Regim agricol 3 FRANȚA TVA sur option avec autorisation pour animaux vivants 2 Remboursement forfaitaire 3 ITALIA Regime esonerato 1 Regime speciale agricolo 2 Regime normal 3 CIPRU Regim normal 1 Regim agricol 2 Nu se aplică TVA 3 LETONIA Regim normal 1 Regim agricol 2 LITUANIA Regim normal 1 Regim special 2 LUXEMBURG Régime normal obligatoire 1 Régime normal sur option 2 Régime forfaitaire de l'agriculture 3 UNGARIA Regim normal 1 Regim agricol 2 MALTA Regim normal 1 ȚĂRILE DE JOS Algemene regeling verplicht 1 Algemene regeling op aanvraag 2 Landbouwregeling 3 AUSTRIA Pauschalierender Betrieb 1 Optierender Betrieb 2 POLONIA Regim normal 1 Regim agricol 2 PORTUGALIA Regim agricol 1 Regim normal 2 ROMÂNIA Regim normal 1 Regim special 2 Exploatații mici 3 SLOVENIA Regim normal 1 Regim agricol 2 SLOVACIA Înregistrat 1 Scutit 2 FINLANDA Regim normal 1 SUEDIA Regim normal 1 MAREA BRITANIE Exempt 1 Registered 2

Subdiviziune a regimului TVA (numai Spania, Franța, Italia, Ungaria și Polonia)







Număr de ordine 401 SPANIA Se utilizează codul de regim TVA (dintre cele folosite pentru numărul de ordine 400) aferent regimului minoritar atunci când exploatației i se aplică două regimuri FRANȚA Sans TVA obligatoire sur activités connexes 0 Avec TVA obligatoire sur activités connexes 1 ITALIA Sistem TVA pentru turismul agricol („agriturismo”) ca activitate secundară Regime speciale agriturismo 1 Regime normale agriturismo 2 UNGARIA Se utilizează codul de regim TVA (dintre cele folosite pentru numărul de ordine 400) aferent regimului minoritar atunci când exploatației i se aplică două regimuri POLONIA Se utilizează codul de regim TVA (dintre cele folosite pentru numărul de ordine 400) aferent regimului minoritar atunci când exploatației i se aplică două regimuri

▼M8

Subdiviziunea regimului TVA-ului (numai Spania, Franța și Italia)







Numărul de ordine 401 SPANIA Se introduce codul regimului TVA-ului (dintre cele utilizate pentru numărul de ordine 400) pentru sistemul minoritar, unde sunt în vigoare două sisteme la o exploatație FRANȚA Fără TVA obligatoriu pe activitățile conexe 0 Cu TVA obligatoriu pe activitățile conexe 1 ITALIA Regimul TVA-ului pentru „agro-turism” ca activitate secundară Regime speciale agriturismo 1 Regime normale agriturismo 2

Rubricile 108-111

Rubricile 108-111 vor fi completate numai dacă exploatația este supusă regimului agricol (sau unor regimuri similare).

Regimul agricol (sau regimurile similare) urmărește să acorde o compensație globală pentru TVA-ul plătit la cumpărarea de bunuri și servicii la prețurile curente sau pentru investiții. În acest caz, vânzările și achizițiile sunt menționate fără TVA.

108. TVA pe vânzări

TVA-ul încasat pe durata anului contabil pe produsele vândute.

109. TVA pe achiziții

TVA-ul plătit în cursul anului contabil pentru achizițiile curente de bunuri și servicii. În Italia, această rubrică include, de asemenea, și TVA-ul plătit către autoritățile fiscale în baza regulii pro rata.

110. TVA pe investiții

TVA-ul plătit în cursul anului contabil pentru achizițiile de mijloace de producție.

111. TVA-ul restituit de către autoritățile fiscale

Suma restituirii.

J. PRIME ȘI SUBVENȚII

Primele și subvențiile care trebuie menționate la rubricile 112-118 sunt cele care au fost acordate din fondurile publice, cu excepția primelor și subvențiilor pentru investiții care figurează la rubricile 94-103.

112. Prime și subvenții, cu excepția celor pentru costurilor și achizițiile de animale

Totalul primelor și subvențiilor primite sau pentru care a fost stabilit un drept, pentru categoriile de animale (rubricile 22-50), produsele (rubricile 120-313 și subrubricile), precum și pentru alte prime primite sau în curs de primire, cu excepția celor asupra costurilor și achizițiilor de animale. Toate intrările trebuie să se refere la animalele, suprafețele sau produsele exploatației care corespund activităților desfășurare pe parcursul anului contabil.

▼M9

113. Defalcarea sumei totale indicate la rubrica 112

1. Categoriile de animale (rubricile 22-50), cu excepția primelor pentru animalele menționate la codurile 700 și 770 de mai jos.

2. Produsele (rubricile 120-313 și subrubricile), cu excepția plăților pe suprafață menționate la codurile 600 și a plăților menționate la codurile 670 și 680 de mai jos.

3. Codurile speciale prevăzute în următoarea listă: — codul 600 corespunde sumei totale a plăților pe suprafață, acordate în temeiul regulamentelor (CE) nr. 1251/1999 și (CE) nr. 1782/2003, inclusiv cele pentru scoaterea temporară din circuitul agricol a terenurilor și culturilor energetice. Această valoare totală și defalcarea acesteia sunt înregistrate și în tabelul M; — codul 670 corespunde ajutoarelor acordate în cadrul regimului de plată unică în temeiul Regulamentului (CE) nr. 1782/2003. Această sumă totală și defalcarea acesteia sunt înregistrate și în tabelul M; — codul 680 corespunde ajutoarelor acordate în cadrul regimului de plată unică pe suprafață în temeiul Regulamentului (CE) nr. 1782/2003. Această sumă totală este înregistrată și în tabelul M; — codul 700 corespunde sumei totale a ajutoarelor directe acordate în cadrul organizării comune a piețelor în sectorul cărnii de vită și de mânzat, pe baza regulamentelor (CE) nr. 1254/1999 și (CE) nr. 1782/2003. Această sumă totală și defalcarea acesteia sunt înregistrate și în tabelul M; — codul 770 corespunde primelor pentru produsele lactate și plăților suplimentare în temeiul Regulamentului (CE) nr. 1782/2003. Această sumă totală și defalcarea acesteia sunt înregistrate și în tabelul M; — codul 800 corespunde ajutoarelor directe pentru metodele de producție agricolă destinate protejării mediului, conservării spațiului natural sau ameliorării bunăstării animalelor; — codul 810 corespunde plăților către agricultorii obligați să-și restrângă activitățile agricole în zone supuse unor restricții privind mediul; — codul 820 corespunde indemnizațiilor compensatorii pentru zonele defavorizate; — codul 830 corespunde ajutoarelor acordate agriculturilor în scopul de a-i ajuta să se adapteze la standardele obligatorii care se bazează pe legislația comunitară; — codul 835 corespunde ajutoarelor destinate să acopere costurile utilizării serviciilor de consiliere agricolă; — codul 840 corespunde ajutoarelor pentru unele metode de producție agricolă menite să îmbunătățească calitatea produselor agricole; — codrul 900 corespunde ajutoarelor pentru împădurirea terenurilor agricole; — codul 910 corespunde altor ajutoare acordate silviculturii; — codul 951 corespunde primelor și subvențiilor pentru producția animală care nu sunt prevăzute la codurile precedente; — codul 952 corespunde primelor și subvențiilor pentru culturi care nu sunt prevăzute la codurile precedente; — codul 953 corespunde primelor și subvențiilor pentru dezvoltare rurală care nu sunt prevăzute la codurile precedente; — codul 955 corespunde ajutoarelor suplimentare acordate în temeiul Regulamentului (CE) nr. 1782/2003; — codul 998 corespunde plăților în caz de calamități, compensării de către autoritățile publice a pierderilor de producție sau mijloace de producție (pentru indemnizațiile de asigurări private se folosesc tabelul F și rubrica 181 din tabelul K); — codul 999 corespunde primelor și subvențiilor cu caracter excepțional (ajutor compensator agromonetar etc.). Dat fiind caracterul excepțional, aceste plăți sunt înregistrate pe baza sumelor vărsate; — codurile 1052 și 2052 corespund indemnizațiilor pentru încetarea producției de lapte. Plățile anuale sunt înregistrate la codul 1052, cele sub forma unei plăți unice la codul 2052; — codul 950 corespunde subvențiilor cu caracter general care nu pot fi aplicate nici unei activități (și care nu sunt prevăzute la nici unul din codurile precedente).

▼M8

114. Prime și subvenții pentru costuri

Totalitatea primelor și subvențiilor pentru plata costurilor (rubricile 59-92).

115. Din care: date privind totalul pentru rubrica 114, conform categoriei de cost (rubricile 59-92)

116. Prime și subvenții pentru cumpărarea de animale Prime și subvenții pentru cumpărarea de animale (coloana 1 a rubricilor 51-58).

117. Din care: date despre totalul pentru rubrica 116, conform categoriei de animale (rubricile 51-58)

118. Total prime și subvenții Suma rubricilor 112, 114 și 116.

▼M9

K. PRODUCȚIA (exceptând animalele)

Pentru anumite produse, rubricile sunt subdivizate în subrubrici. În aceste cazuri, informațiile din coloanele 4-10 trebuie să figureze în același timp la subrubricile și rubricile de care aparțin. În cazul acesta agregatul subrubricilor trebuie să figureze la rubrica de care aparțin acestea.

Culturile pe pârloage trebuie să facă obiectul unor înregistrări separate în conformitate cu regulamentele (CE) nr. 1251/1999 și (CE) nr. 1782/2003. Înregistrările trebuie să fie, de asemenea, separate în cazul în care aceeași cultură este practicată în același timp cu sau fără irigație.

Datele privind recoltele neculese trebuie să fie înregistrate la rubrica corespunzătoare, cu excepția suprafeței, care nu trebuie să figureze la această rubrică. Este de asemenea cazul pentru recoltele de pe suprafețe închiriate în mod ocazional și pentru mai puțin de un an.

▼M8

A. CULTURI

Cerealele destinate însilozării nu fac parte din produsele menționate la rubricile 120-128. Ele trebuie menționate la rubricile 326, „Porumb furajer”, și 327, „Alte cereale pentru siloz”. Meiul, triticalele, hrișca și sorgul (cu excepția sorgului furajer) sunt incluse la rubrica 128, „Alte cereale”. Sorgul furajer trebuie inclus la rubrica 145, „Alte plante furajere”.

Semințele sunt incluse la rubricile 120-128.

120. Grâul comun și spelt

121. Grâul dur

122. Secară (inclusiv borceagul)

123. Orz

124. Ovăz

125. Amestecuri de cereale de vară

126. Porumb boabe (inclusiv porumb boabe umed)

127. Orez

128. Alte cereale

129. Culturi proteice Toate culturile proteice cultivate pentru semințele lor, inclusiv sămânța și amestecurile de leguminoase uscate cu cereale. Nu sunt incluse leguminoasele recoltate verzi, de exemplu lucerna, care sunt înregistrate la rubrica 145, „Alte plante furajere”, culturile oleoproteaginoase (de exemplu soia), care sunt înregistrate la rubrica 132, „Culturi oleaginoase erbacee”, și leguminoasele cultivate ca legume care trebuie să se înregistreze la rubricile 136, 137 sau 138. Subrubricile rubricii 129 („Culturi proteice”): 360. Mazărea, fasolea de câmp și lupinul dulce 361. Lintea, năutul și măzărichea 330. Alte culturi proteice

130. Cartofi (inclusiv cartofii timpurii și de sămânță) Subrubricile rubricii 130 („Cartofi”): Datele se introduc dacă există în contabilitatea exploatației. 362. Cartofi pentru amidon 363. Alți cartofi

131. Sfecla de zahăr (cu excepția semințelor)

132. Culturile oleaginoase erbacee (inclusiv sămânța) Subrubricile rubricii 132 („Culturile oleaginoase erbacee”): 331. Rapița 332. Floarea-soarelui 333. Soia 364. In, altul decât inul pentru fibră (dacă există date în contabilitatea exploatației) 334. Altele (inclusiv in, altul decât inul pentru fibră dacă nu este înregistrat la rubrica 364, ricin, șofrănaș, susan, arahide, muștar, mac și alte culturi oleaginoase)

133. Hamei (cu excepția semințelor)

134. Tutun (cu excepția semințelor) Subrubricile rubricii 134 („Tutun”): Subrubricile corespund grupelor de varietăți de tutun, așa cum au fost definite de Regulamentul (CEE) nr. 2075/92 al Consiliului (JO L 215, 30.7.1992, p. 70) privind organizarea comună a pieței tutunului brut, în special articolul 2. Trebuie introduse date, dacă există în contabilitatea exploatației. 365. Flue-cured (varietățile incluse: Virginia, Virginia D și hibrizii lor și Bright) 366. Light air-cured (varietățile incluse: Burley, Badischer Burley și hibrizii lor și Maryland) 367. Dark air-cured [varietățile incluse: Badischer Geudertheimer, Pereg, Korso, Paraguay și hibrizii lor, Dragon Vert și hibrizii lui, Philippin, Petit Gramont (Flobecq), Semois, Appelterre, Nijkerk, Misionero și hibrizii lor, Rio Grande și hibrizii lor, Forchheimer Havana Iic, Nostrano del Brenta, Resistente 142, Goyano, hibrizi de Geudertheimer, Beneventano, Brasile Selvaggio și varietățile similare, Burley fermentat și Havanna] 368. Fire-cured (varietățile incluse: Kentuncky și hibrizii lui, Moro di Cori și Salento) 369. Sun-cured [varietățile incluse: Xanthi-Yaka, Perustitza, Samsun, Erzegovina și varietățile similare, Myrodata Smyrnis, Trapezous și Phi I, Kaba Koulak (nonclasic), Tsebelia și Mavra] 370. Basmas (varietățile incluse: Basmas) 371. Katerini (varietățile incluse: Katerini și varietățile similare) 372. Kaba-Koulak (clasic) (varietățile incluse: Elassona, Myrodata Agrinion și Zychnomyrodata)

135. Alte culturi industriale (exclusiv sămânța) Include și bumbacul sau trestia de zahăr, inul pentru fibră și cânepa. Subrubricile rubricii 135 („Alte culturi industriale”): 345. Plante medicinale, condimente, plante aromatice și mirodenii, inclusiv ceaiul, cafeaua și cicoarea pentru cafea 346. Trestia de zahăr 347. Bumbacul: producția pentru anul contabil (coloana 5) trebuie exprimată prin greutate (100 kg) de bumbac de sămânță, adică de fibră neigrenată 373. In pentru fibră (dacă există date în contabilitatea exploatației) 374. Cânepa (dacă există date în contabilitatea exploatației) 348. Alte culturi industriale. Include, de asemenea, in pentru fibră și cânepă, dacă nu sunt înregistrate la rubricile 373 și 374.

136. Legumele proaspete, pepenii și căpșunile cultivate în câmp: culturi care intră în rotație cu culturi agricole, inclusiv ananasul și porumbul zaharat

137. Legume proaspete, pepeni, căpșuni cultivate în grădină: culturi cultivate împreună cu alte culturi horticole și într-un sistem de rotație scurtă, cu ocupare aproape continuă a terenului și obținerea mai multor recolte pe an, inclusiv de ananas și porumb dulce

▼M10

138. Legume proaspete, pepeni și căpșuni în spații acoperite: culturile cultivate în spații acoperite în timpul sezonului de cultivare sau în cea mai mare parte a acestui sezon (sere, rame fixe, tuburi din plastic accesibile; în cazul serelor cu mai multe niveluri, numai suprafața de bază este luată în considerare). Culturile cultivate în tuburi din plastic neaccesibile, sub clopot sau rame portabile, inclusiv ananasul și porumbul zaharat, nu sunt considerate culturi cultivate în spații acoperite.

▼M8

139. Ciuperci: suprafața totală (suprafața de bază × numărul de recolte complete) se înregistrează în metri pătrați. Această suprafață nu este inclusă în total (rubrica 183).

140. Flori și plante ornamentale cultivate în aer liber (exclusiv pepinierele) (suprafață de bază)

141. Flori și plante ornamentale cultivate în sistem protejat (suprafață de bază) Subrubricile rubricilor 140 și 141 („Flori și plante ornamentale”): Datele trebuie menționate, dacă există în contabilitatea exploatației 342. Bulbi de flori, cormi și tuberculi 343. Flori tăiate și boboci 344. Plante cu flori și plante ornamentale

142. Semințe de iarbă (graminee și leguminoase furajere)

143. Alte semințe (semințe pentru horticultură, semințe și răsaduri pe teren arabil, exclusiv cereale, boabe de leguminoase uscate, cartofi, plante oleaginoase și semințe de iarbă)

144. Rădăcinoase furajere și plante furajere din grupa verzei (sfeclă furajeră, napi suedezi, morcovi furajeri și napi furajeri, sfeclă furajeră semizaharată, alte plante furajere și furajere din grupa verzei)(exclusiv semincerii)

145. Alte plante furajere Toate culturile furajere verzi anuale sau multianuale cultivate prin rotație și care ocupă același teren mai puțin de cinci ani, exclusiv culturile de iarbă. Subrubricile rubricii 145, „Alte plante furajere”: 326. Porumb furajer pentru siloz 327. Alte cereale pentru siloz 328. Alte plante furajere

▼M9

146. Pârloage: terenuri care nu dau nici o recoltă pe durata întregului exercițiu contabil. Pârloagele, în conformitate cu regulamentele (CE) nr. 1251/1999 și (CE) nr. 1782/2003, și suprafețele necultivate trebuie să fie, de asemenea, înregistrate. Aceasta înseamnă și pârloagele acoperite de vegetație. Suprafețele lăsate în pârloagă, dar pe care se autorizează o cultură nealimentară în conformitate cu regulamentele (CE) nr. 1251/1999 și (CE) nr. 1782/2003 trebuie să fie înregistrate la rubrica culturii respective la codul 8 sau 9 („tipul de cultură”).

▼M8

147. Iarbă temporară: iarba semănată pe teren arabil destinat producțiilor furajere pentru mai puțin de cinci ani; suprafețe cu o perioadă de cel puțin un an inclusă. Totalul pentru vânzările de fân și/sau iarbă care provin de pe această suprafață trebuie indicat la această rubrică.

148. Alte culturi arabile neincluse la rubricile 120-147 sau la subrubricile menționate anterior

149. Teren pregătit pentru semănat, dat în arendă, inclusiv terenul disponibilizat pentru angajați ca beneficiu în natură

150. Pajiști și pășuni permanente: suprafață agricolă utilizată care nu intră într-un sistem de rotație, dar fixă (pentru cinci ani sau mai mult) pentru producția de culturi furajere verzi, fie semănate, fie naturale, în general fertilizate și întreținute. Totalul pentru vânzările de fân și/sau iarbă care provin de pe această suprafață trebuie indicat la această rubrică.

151. Pășuni sărace: pășunile sărace, inclusiv lăstărișul, de obicei nefertilizate și necultivate

152. Livezi de pomi fructiferi și arbuști cu fruct bacă Include, de asemenea, fructe tropicale și subtropicale, inclusiv bananele; dar nu și culturile protejate menționate la rubrica 156. Subrubricile rubricii 152 („Livezi de pomi fructiferi și arbuști cu fruct bacă”): Produsele sunt menționate la această rubrică indiferent de utilizarea lor ulterioară (consum în stare proaspătă, uscate, prelucrate, conservate etc.). 349. Fructe semințoase: mere, pere etc., exclusiv stafidele (subrubrica 291) și strugurii de masă (subrubrica 285) 350. Fructe sâmburoase: prune, piersici, caise, cireșe etc., exclusiv măslinele de masă (subrubrica 281) 351. Fructe cu coajă: nuci, alune, migdale, castane etc. 352. Fructe mici și bace: coacăze albe și roșii, zmeură, smochine etc. (nu sunt incluse căpșunile, pepenii și ananasul: rubricile 136, 137 și 138) 353. Fructe tropicale și subtropicale: banane, avocado, mango, papaia etc.

153. Livezi de citrice Subrubricile rubricii 153 („Livezi de citrice”): 354. Portocale 355. Tangerine, mandarine, clementine și fructe mici similare 356. Lămâi 357. Alte citrice

154. Plantații de măslini Subrubricile rubricii 154 („Plantații de măslini”): 281. Măsline de masă 282. Măsline pentru ulei (vândute sub forma fructelor) 283. Ulei de măsline 284. Produse secundare din măsline

155. Viță de vie Subrubricile rubricii 155 („Viță de vie”): 285. Struguri de masă 286. Struguri pentru vinul de calitate 287. Struguri pentru vinul de masă și pentru alte vinuri, altele decât cel de calitate 288. Diverse produse viticole: must, suc, rachiu, oțet și altele, dacă sunt obținute în exploatație 289. Vinuri de calitate (vin DOC) 290. Vin de masă și alte vinuri (altele decât cele de calitate) 291. Stafide 304. Produse viticole secundare (marc, drojdie)

156. Culturi permanente în sistem protejat

157. Pepiniere: sunt incluse pepinierele viticole, exclusiv pepinierele de arbori din păduri care servesc necesităților exploatației

158. Alte culturi permanente (răchită, papură, bambus, salcie etc.)

159. Creșterea plantațiilor tinere evaluate pe baza costului mijloacelor de producție utilizate. Este vorba numai despre plantațiile care nu au atins încă nivelul de producție deplină. Această sumă este inclusă, de asemenea, la „investiții” (coloana 4) din rubrica 96, „Culturi permanente” (tabelul G).

160. Produse transformate din culturi ale exploatației nemenționate în mod separat; inclusiv alcoolul, altul decât cel din struguri, cidru de mere, cidru de pere sau altele

161. Produsele secundare vegetale (exclusiv produsele secundare ale viței de vie și livezilor de măslini) Subrubricile rubricii 161 („Produse secundare vegetale”): Datele trebuie menționate, dacă există în contabilitate. 299. Paie 300. Colete de sfeclă de zahăr 301. Alte produse secundare

B. PRODUSE ANIMALIERE

162. Lapte de vacă

163. Produse din lapte de vacă

164. Lapte de oaie

165. Lapte de capră

166. Lână

167. Produse din lapte de oaie

168. Produse din lapte de capră

▼M10

169. Ouă de găină (inclusiv ouăle destinate incubației)

▼M8

170. Alte produse animaliere (gunoiul de grajd vândut, taxe pentru armăsari, alte ouă decât cele de găină etc.)

313. Miere și produse apicole: miere, hidromel și alte produse și produse secundare din apicultură, dacă este posibil, exprimate în chintale (= 100 kg) de echivalenți miere

171. Creșterea animalelor pe bază de contract Suma încasărilor pentru creșterea animalelor de către terți, corespunzând în principal plății pentru serviciile prestate și în cazul în care exploatantul nu își asumă riscul economic implicat în mod normal de creșterea și îngrășarea acestor animale. Subrubrica rubricii 171 („Creșterea animalelor pe bază